Turrican Flashback review Η καλύτερη Platform Shooter συλλογή.\nΦήμη: Το επόμενο character skin του Fortnite θα είναι Ant-Man\nΠιθανό το crossover σύμφωνα με διαρροές από data miners.\n05 Μαρτίου, 22:22\nFree to play τα Dirt 5 και NBA 2K21 για τις επόμενες τρεις ημέρες στο Steam\n05 Μαρτίου, 21:25\n[UPDATE] Νέο character τρέιλερ με τον Andy Bogard.\n05 Μαρτίου, 20:00\nPlayStation Store Sales Charts: Φεβρουάριος 2021\nΤα FIFA 21 και GTA 5 βρίσκονται στις πρώτες θέσεις των charts.\n05 Μαρτίου, 19:50\nΑκύρωση της ταινίας BioShock\nΟ σκηνοθέτης, Gore Verbinski, μίλησε για τους λόγους της ακύρωσης. [UPDATE]\n05 Μαρτίου, 17:52\nPringles με "γεύση" Halo Infinite\nΤα νέα πατατάκια έχουν γεύση Moa Burger.\n05 Μαρτίου, 17:11\nMicrosoft: "Γνωρίζουμε το πρόβλημα απόκρισης στα νέα Xbox Wireless Controllers και αναζητούμε πιθανές λύσεις"\nΧρήστης του YouTube παρουσιάζει το πρόβλημα σε νέο βίντεο.\n05 Μαρτίου, 16:38\nΟ δήμαρχος της πραγματικής Τσουσίμα έχρισε τους σκηνοθέτες του Ghost of Tsushima πρευσβευτές τουρισμού του νησιού\nΘα τους δώσει επίσης βραβεία και ευχαριστήριες επιστολές.\n05 Μαρτίου, 15:47\nΗ Επιτροπή Ανταγωνισμού και Αγορών του Ηνωμένου Βασιλείου ξεκίνησε έρευνα για την Apple\nΜετά τη δικαστική διαμάχη της με την Epic Games.\n05 Μαρτίου, 15:20\nΟ lead designer του Hogwarts Legacy είχε ένα anti-social justice κανάλι στο YouTube\nΠαραιτήθηκε από την Avalanche.[UPDATE]\n05 Μαρτίου, 14:58\nΗ Take-Two θεωρεί ότι είμαστε έτοιμοι να πληρώσουμε 70 δολάρια (80€ για την Ευρώπη) για νέα games\nΣύμφωνα με δηλώσεις της.\n05 Μαρτίου, 14:42\nΗ TiMi, υπεύθυνη για το Call of Duty Mobile, αναπτύσσει νέο AAA τίτλο\nΠροσλαμβάνει το απαραίτητο προσωπικό.\n05 Μαρτίου, 13:39\nPreviews Dragon Ball FighterZ preview\nWednesday, 04 Oct 2017 | in Previews | Γράφτηκε από τον Χριστιάνα Θάνου | (2 σχόλια)\nΗ φάση είναι 3v3.\nΚατά την διάρκεια της Gamescom είχαμε την ευκαιρία να παίξουμε τον νέο τίτλο της Fighting σειράς, Dragon Ball. H Arc System Works είναι υπεύθυνη για τον νέο τίτλο με το όνομα Dragon Ball FighterZ. Η Ιαπωνική εταιρεία είναι αρκετά γνωστή στο κοινό των Fighting games καθώς έχει βάλει το χεράκι της σε σειρές ορόσημο. Blazblue, Guilty Gear και Double Dragon είναι μόλις μερικοί τίτλοι στο βιογραφικό της Arc System Works. Τον Φεβρουάριο του 2018 έρχεται το νέο Dragon Ball FighterZ και φέρνει ορισμένες αλλαγές μαζί του τις οποίες εμπνεύστηκαν οι developers από τις απαιτήσεις του κοινού.\nΤο Dragon Ball FighterZ είναι αρκετά φιλικό προς τους νέους χρήστες και κυρίως προς αυτούς που θέλουν να εντυπωσιάσουν με τις κινήσεις τους. Τα combos που βλέπουμε σε τρέιλερς είναι δύσκολα έως αδύνατα για τον μέσο χρήστη. O νέος τίτλος επικεντρώνεται στην εκμάθηση των combos για πιο εντυπωσιακές μάχες. Οι μάχες διεξάγονται ανάμεσα σε δύο ομάδες των τριών παικτών. Μπορείτε να διαλέξετε μέχρι τρεις διαφορετικούς μαχητές και να δοκιμάσετε τις δυνατότητες σας απέναντι στην A.I η σε κάποιον πραγματικό αντίπαλο. Μέχρι στιγμής υπάρχουν 12 μαχητές στο roster του Dragon Ball FighterZ αλλά οι περισσότεροι από αυτούς έχουν σχεδόν ίδια combos με αποτέλεσμα ελάχιστοι να ξεχωρίζουν. Φυσικά εμείς παίξαμε μια πρωινή έκδοση και όχι την τελική, οπότε μέχρι την κυκλοφορία θα έχουν αλλάξει αρκετά πράγματα.\nΌσον αφορά τον χειρισμό είναι αρκετά βολικός όπως αναφέραμε και πιο πριν. Υπάρχουν light, medium και strong attacks για να ξεκινήσετε κάποιον συνδυασμό. Στην συνέχεια τα shoulder buttons προσφέρουν επιπλέον κινήσεις όπως πιασιματα (grapples) αλλά και throws. Επίσης κάθε χαρακτήρας έχει την ειδική του κίνηση μαζί με δυνατότητα να εκτελέσει ακόμα μια ενώ αλλάζει χαρακτήρα. Είναι σημαντικό να ελέγχετε τις health bars των ηρώων σας ενώ βρίσκεστε στην μάχη. Σε περίπτωση που βλέπετε πως ο ένας έχει σημαντικά χαμηλή hp bar, πρεπει να τον αλλάξετε και να τον κρατήσετε έξω μέχρι να δείτε ότι βρίσκεται σε μια καλή κατάσταση. Το καλό είναι πως αλλάζοντας χαρακτήρα θα μπορείτε να χρησιμοποιήσετε ειδική κίνηση που ονομάζεται Z Assist με αποτέλεσμα να γλιτώσετε αλλά και να κάνετε λίγη έξτρα ζημιά.\nΚάνε όλα τα combos\nΑυτό που μου άρεσε ενώ δοκιμαζα το Dragon Ball FighterZ ήταν ότι η ελεύθερη κίνηση και ο εύκολος τρόπος να κινηθώ στην πίστα. Αυτό είναι κάτι που εκτιμάω ιδιαίτερα στα fighting games καθώς υπάρχουν ορισμένα που δεν προσφέρουν καθόλου mobility όπως για παράδειγμα το Mortal Kombat X. Με τα air dashes η με άλλες ειδικές κινήσεις συγκεκριμένων ηρώων, μπορείτε όχι μόνο να κινηθείτε γρήγορα μπρος και πίσω αλλά και να αποφύγετε πολλές επιθέσεις. Φυσικά αυτό το σύστημα απαιτεί γρήγορα αντανακλαστικά αλλά στο κάτω κάτω αυτό ισχύει στα περισσότερα παιχνίδια του genre.\nΟι περισσότερες special moves εκτελούνται με ημικύκλια όπως έχουμε συνηθίσει σε αρκετά fighting games. Οι ειδικές επιθέσεις κοστίζουν Ki και πρέπει να προσέχετε την εκτέλεση τους. Παρόλα αυτά προκαλούν όχι μόνο damage αλλά και εντυπώσεις καθώς κάποιες φορές συνοδεύονται από cutscenes! Έτσι και αλλιώς ορισμένες φορές νομίζουμε πως βλέπουμε anime και όχι ότι παίζουμε ένα 2.5D game καθώς τα γραφικά είναι άνω του ικανοποιητικού επιπέδου.\nFighter Z, σε περιμένουμε\nΧτισμένο σε Unreal Engine 4, το Dragon Ball FighterZ καταφέρνει να κερδίσει τις εντυπώσεις και μα προσφέρει ένα θέαμα κοντά στα όρια του cutscene. Το Dragon Ball FighterZ θα είναι ένας από τους πιο ωραίους τίτλους της σειράς. Φαίνεται ότι η Arc System Works έχει δουλέψει αρκετά για να προσφέρει αυτό το αποτέλεσμα και ευχόμαστε να δούμε περισσότερα νέα χαρακτηριστικά όσο πλησιάζουμε προς το release. Με κυκλοφορία τον Φεβρουάριο του 2018, το Dragon Ball FighterZ ίσως να είναι από τα καλύτερα fighting games της χρονιάς. Αν όχι, του αξίζει σίγουρα μια θέση ανάμεσα στα καλύτερα τότε.\nΤο Dragon Ball FighterZ θα κυκλοφορήσει στις 26 Ιανουαρίου 2017 για PC, PS4 και Xbox One. Συζητήστε για το Dragon Ball Fighter Z σε αυτό το forum topic.\n#1 Lyricaldemon (Level 22) 04/10/2017 13:02\nΈχωντας δει το gameplay και ότι είναι τόσο όμορφο το περιμένω πως και πως σαν μέγιστος φαν της σειράς!Έχει και golden frieza!Άραγε θα πίασει και τα τελευταία επισόδεια απο το anime?\n#2 KonstantineSt (Level 10) 26/10/2017 21:36\nΑίμα κι Άμμος...\nΚριτική για το F1 2020....


Plektologio : Λαμπάδες 2015\n...και οι φετινές μας λαμπάδες έγιναν με πλεκτά δωράκια και ταξίδεψαν ήδη σε παιδικά χεράκια...\nΣου δείχνω εδώ φωτογραφίες από ορισμένες λαμπάδες, για να πάρεις ιδέες!\nΠρώτη και καλύτερη φυσικά είναι η Μίννυ, γιατί αν είσαι σταρ, είσαι πάντα πρώτη. Πρώτη στη μαρκίζα, πρώτη στις εντυπώσεις, πρώτη και στην καρδιά μας. Μια μικρούλα πήρε φέτος μία μοναδικά λαμπάδα που την ενθουσίασε!\nΤο αρκουδάκι με την απαλή κουβερτούλα του είναι έτοιμο για ύπνο. Ελπίζω να αντέξει να μείνει ξύπνιο ως την Ανάσταση φέτος! Αν θυμάσαι,το αρκουδάκι αυτό είναι εκείνο που βοηθάει τα μικρά παιδάκια να μάθουν να κοιμούνται. Άρα, όπως καταλαβαίνεις, αυτή η λαμπάδα πήγε σε ένα μικρούλη που αργεί να κοιμηθεί τις νύχτες!\nΚαι φυσικά Πάσχα χωρίς κουνελάκι δεν γίνεται! Το δικό μας κουνελάκι δεν έρχεται στο σπίτι σου με άδεια χέρια. Φέρνει μαζί με το κολατσιό του! Φέρνει το καροτάκι του μαζί για να σου διδάξει την υγιεινή διατροφή! Καλή όρεξη!\nΦέτος στολίσαμε τις λαμπάδες και πίσω από το κουκλάκι, έτσι ώστε να δίνουν αφορμή για χαμόγελα από κάθε οπτική γωνία.\nΚαι εδώ βλέπεις όλες μαζί τις λαμπάδες, στολισμένες και καμαρωτές και μέσα στα κουτάκια τους, έτοιμες να ταξιδέψουν για τον προορισμό τους! Ακόμη και τα κουτιά τους στολίσαμε με ένα "κάτι τις" που αν είναι ταιριαστό με το κουκλάκι!\nΕλπίζω λοιπόν να πήρες μία ιδέα για το πώς να φτιάξεις ή να παραγγείλεις την δική σου πρωτότυπη και εντυπωσιακή λαμπάδα. Και να έχεις την βεβαιότητα ότι θα δεις μερικά ματάκια να λάμπουν στη θέα της!\nΚαλή Ανάσταση να έχουμε! Και του χρόνου!\nΕτικέτες αρκουδάκι, κουνελάκι, λαμπάδες, Πάσχα, πιγκουίνος, Minnie Mouse, Peppa Pig\nΔύο σταρ συναντιούνται!\nΣτα τέλη του χειμώνα!!!\nΜήπως έχει κανείς εντομοφοβία;


εδώ στο νότο: Παλαιό Φάληρο: Πρόταση Μπίτσικα για δημιουργία ποδηλατόδρομων\nΠαλαιό Φάληρο: Πρόταση Μπίτσικα για δημιουργία ποδηλατόδρομων\nΜια αναλυτική προσέγγιση για την ανάγκη δημιουργίας ποδηλατοδρόμων στο Π. Φάληρο πραγματοποίησε ο δημοτικός σύμβουλος της ΡΑΚ και γιατρός στο επάγγελμα, Γιάννης Μπίτσικας. Αναλυτικά η τοποθετησή του:\n«Τα τελευταία χρόνια γίνεται εκτεταμένη συζήτηση για τις καταστρεπτικές συνέπειες της καθιστικής ζωής, της παχυσαρκίας, του σακχαρώδη διαβήτη, του μεταβολικού συνδρόμου κλπ, συχνά μάλιστα από ανθρώπους άσχετους με το αντικείμενο.\n»Παράλληλα δαπανώνται μεγάλα χρηματικά ποσά από τα κρατικά ταμεία για υποστήριξη δράσεων, που προσπαθούν να καταπολεμήσουν τις παραπάνω βλαπτικές καταστάσεις, με πενιχρά δυστυχώς οφέλη για τη Δημόσια Υγεία».\n»Όσον αφορά στην άσκηση, ο βασικός λόγος που αποτυγχάνουν αυτές οι δράσεις να αποδώσουν ουσιαστικά αποτελέσματα, είναι η αδυναμία τους να την εντάξουν βιωματικά στην καθημερινότητα του δημότη. H άσκηση για να είναι επωφελής, πρέπει να εκπληρώνει τον «κανόνα των 150 λεπτών», δηλαδή 20 λεπτά καθημερινά ή 30 λεπτά επί 5 μέρες την εβδομάδα. Ο εργαζόμενος νέος ή ο μεσήλικας δυσκολεύεται να συμμετέχει σε προγράμματα συστηματικής καθημερινής άσκησης, είτε λόγω έλλειψης χρόνου, είτε λόγω κόπωσης σωματικής και ψυχικής εξαιτίας της εργασίας του», συνέχισε.\n«Προτείνουμε λοιπόν τη δημιουργία εκτεταμένου δικτύου ποδηλατοδρόμων στα όρια του Δήμου μας, κάτι που θα αποφέρει πολλαπλά ευεργετήματα και οφέλη στη δύσκολη καθημερινότητα και στην υγεία των συμπολιτών μας:\n1ον. Θα οδηγήσει μεγάλο αριθμό συμπολιτών μας σε καθημερινή αβίαστη και ευχάριστη σωματική δραστηριότητα. Το εγχείρημα θα επιτύχει ιδιαίτερα, λόγω της επίπεδης επί το πλείστον εδαφικής διαμόρφωσης της πόλης αφ’ ενός και των ιδανικών καιρικών συνθηκών που επικρατούν τις περισσότερες μέρες του έτους αφ΄ ετέρου. Οι ποδηλατόδρομοι μπορούν να συνδέσουν μεταξύ τους τα σημεία συγκέντρωσης των δημοτών, όπως σχολεία, πλατείες, εμπορικά κέντρα, εκκλησίες και φυσικά την παραλία μας. Μπορούν να διασυνδεθούν με τα μέσα μαζικής μεταφοράς, αλλά και με μια καινούρια αναβαθμισμένη δημοτική συγκοινωνία. Έτσι το ποδήλατο θα μπορεί να χρησιμοποιηθεί για τις καθημερινές εργασίες, όπως ψώνια, μετάβαση στο σχολείο και στο φροντιστήριο, μετάβαση στον τόπο εργασίας, αλλά και για αναψυχή με κατάληξη τη μοναδική παραλία μας!\n2ον. Η εκτεταμένη χρήση του ποδηλάτου, αντί του αυτοκινήτου, θα οδηγήσει σε μείωση των εναέριων ρύπων, με όλα όσα αυτό σημαίνει για την υγεία των συνδημοτών μας. Συγχρόνως θα επιδείξουμε υπεύθυνη συμπεριφορά στις επόμενες γενιές, όσον αφορά στην ισορροπία της ατμόσφαιρας, δηλαδή του πλανήτη!\n3ον. Θα μειωθεί η κυκλοφοριακή συμφόρηση , η οποία έχει ήδη πάρει σοβαρές διαστάσεις σε κάποια σημεία της πόλης μας. Ήδη η δημιουργία ποδηλατικού άξονα στην Αττική, μετά εκτεταμένη συζήτηση που προηγήθηκε, έχει ξεκινήσει και ο νότιος τομέας, από τα Πετράλωνα έως το Φλοίσβο, βρίσκεται ήδη υπό κατασκευή. Γνωρίζουμε τις τεχνικές δυσχέρειες στα όρια του Δήμου μας και ιδιαίτερα στην παραλία, της οποίας το πλάτος περιορίστηκε από το tram, αλλά γνωρίζουμε και τις λύσεις. Aν ο Δήμος μας ενδιαφερθεί, σύντομα θα είμαστε έτοιμοι να παρουσιάσουμε ανάλογη μελέτη για επέκταση πέραν του Φλοίσβου, κατά μήκος του παραλιακού μετώπου, αλλά και μέσα στον αστικό ιστό της Πόλης μας. Το ποδήλατο πρέπει να μπορεί να χρησιμοποιηθεί με ασφάλεια καθημερινά και όχι μόνο μία φορά το χρόνο, στον «ποδηλατικό γύρο», που άλλωστε έχει στόχο να προπαγανδίσει την καθημερινή χρήση του ποδηλάτου!\nΚύριε Δήμαρχε, κύριοι σύμβουλοι της πλειοψηφίας, καλείστε σήμερα να αποδείξετε ότι το ενδιαφέρον σας για την υγεία των δημοτών μας και ειδικά για τη μείωση του καρδιαγγειακού κινδύνου είναι πραγματικό και όχι προσχηματικό. Καλείστε παράλληλα να κάνετε ένα μεγάλο βήμα για τη μετατροπή του Δήμου μας σε πόλη οικολογική, φιλική και ανθρώπινη» κατέληξε ο κος Μπίτσικας.\nΕτικέτες Π.Φάληρο, περιβάλλον, Τ.Αυτοδιοίκηση\nΗ ταινία «Πι» στο Αυτοδιαχειριζόμενο πρ. Κάμπινγκ ...\nΗ θεατρική παράσταση «ο Μαρξ στο Σόχο» στην Εργατι...\nΒιβλιοπαρουσίαση: «Καλοκαίρι… η πτώση του αόρατου ...\nΚαλλιθέα: Προβολές ταινιών στον δημοτικό κινηματογ...\nΘεατρική Παράσταση: «Η ΕΞΟΔΟΣ» στην Καλλιθέα, την ...\nΚαταγγέλλουν υποψήφιο δημοτικό σύμβουλο για αυθαιρ...\nΟι δανειστές έχουν εντολή ρήξης...\nAυτοκίνητο του Δήμου Γλυφάδας “βούτηξε” στη θάλασσ...\nΆλιμος: Δύο μέτρα και δύο σταθμά, στην “Ακτή του Ή...\nΝτοκιμαντέρ κάθε Τρίτη στην Πνευματική Εστία Βούλα...\nΠάμε δραχμή! Χρεοκοπία! Φτώχεια! Πανικός!...\nΣτις νεανίδες του Πρωτέα Βούλας το Πρωτάθλημα Ελλά...\nΔωρεάν Κατασκήνωση για Παιδιά το Καλοκαίρι\nΤο Περιφερειακό Συμβούλιο για τη δίκη των χρυσαβγι...\nΜΚΙΕ και Δήμος Ελληνικού-Αργυρούπολης, μερικές εξη...\nΚορυφώνονται οι διεργασίες...\nΠαλαιό Φάληρο: Πρόταση Μπίτσικα για δημιουργία ποδ...\nΤο πρόγραμμα του 24ου Μαθητικού Φεστιβάλ Μοσχάτου-...\nΓιατί ενοχλεί τόσο ο Βαρουφάκης;\nΡένα Δούρου: «Η Αττική ισχυρό χαρτί στη συλλογική ...\nΈκθεση Εικαστικών και Τεχνολογίας στο 1ο Γυμνάσιο ...\nΆνω Κάτω στο Καλαμάκι: Το Ελληνικό δεν πωλείται… Σ...\nΔημόσια συζήτηση για το Μητροπολιτικό Πάρκο στο Ελ...\nΧωρίς ίχνος ντροπής !


ΕΠΣΑ: Σενάρια για ανατροπή - Pelop.gr\nΤετάρτη 21 Μαρτίου 22:25 11°-19° Πάτρα\nΕΠΣΑ: Σενάρια για ανατροπή\n«Τι εννοεί ο ποιητής;», αναρωτήθηκαν οι περισσότεροι μετά από το απόσπασμα της ομιλίας του Δημήτρη Μπαλαφούτη κατά τη διάρκεια της προχθεσινής εκδήλωσης της ΕΠΣΑ, που δεν είχε καμία σχέση με το γενικότερο πνεύμα της.\nΑφού απηύθυνε τον καθιερωμένο χαιρετισμό και είπε «δύο λόγια» για τα γήπεδα, ολοκλήρωσε με την εξής φράση: «Είμαι στενοχωρημένος γιατί βλέποντας τον Γιάννη Κοζιώρη εδώ, θυμήθηκα τι είχε γίνει πριν από τέσσερα χρόνια και πιστεύω ότι θα ξαναγίνει».\nΑμηχανία γενική, καθώς οι περισσότεροι δεν κατάλαβαν τίποτα. Ετσι ξαφνικά θυμήθηκε ο πρόεδρος της ΕΠΣΑ ότι από τέσσερα χρόνια καθαιρέθηκε ο Γιάννης Κοζιώρης από την προεδρία με αναδιάρθρωση του ΔΣ; Φυσικά και όχι.\nΤο κουβάρι άρχισε να ξετυλίγεται από εκεί και πέρα, καθώς μέλη της Ενωσης σκοπεύουν να ζητήσουν εγγράφως να οριστεί ΔΣ οσο το δυνατόν πιο σύντομα, με αίτημα την αναδιάρθρωση του διοικητικού συμβουλίου, υποστηρίζοντας ότι ο πρόεδρος δεν έχει πλέον την πλειοψηφία μέσα στο συμβούλιο!\nΑΙΤΗΜΑ ΓΙΑ ΑΝΑΔΙΑΡΘΡΩΣΗ\nΟι πληροφορίες λένε ότι εκτός από τους γνωστούς, Αγγελο Δανιήλ, Θανάση Πλώτα, Δημήτρη Σαρρή, Οδυσσέα Χριστόπουλο, οι «αδύναμοι» κρίκοι στην αντίπαλη παράταξη είναι πιθανότατα οι Αγγελος Κουλούρης και Λευτέρης Μπασκούτας.\nΤούτο σημαίνει ότι αν επαληθευτούν όλα τα παραπάνω, η «αντιπολίτευση» θα έχει πλέον έξι ψήφους και η νυν διοίκηση πέντε, οπότε εκ των πραγμάτων προκύπτει θέμα.\nΕίναι προφανές ότι όλη αυτή η διαδικασία έχει φόντο και τις εκλογές της ΕΠΟ, που θα πραγματοποιηθούν την 1η Οκτωβρίου. Μια ανατροπή στο ΔΣ της ΕΠΣΑ, θα σημάνει ανατροπή και όσον αφορά τον τρόπο που θα ψηφίσει η Ενωση.\nΤΙ «ΠΑΙΖΕΙ» ΜΕ ΕΠΟ\nΗ ΕΠΣΑ, όπως και όλες οι Ενώσεις, είναι υποχρεωμένες να δηλώσουν μέχρι τις 25 Σεπτεμβρίου τους τρεις εκπροσώπους που θα ψηφίσουν στις εκλογές της ΕΠΟ. Αν δεν αλλάξει τίποτα και παραμείνει στην προεδρία ο Δημήτρης Μπαλαφούτης, το πιθανότερο είναι ότι θα ψηφίσει ο ίδιος, ο Γιώργος Γκοτσόπουλος και ο Παναγιώτης Κουτρόπουλος, ασφαλώς υπέρ της παράταξης που στηρίζει η πλευρά του Ολυμπιακού.\nΑν γίνει ανατροπή στην ΕΠΣΑ, τότε θα είναι άλλοι οι τρεις εκπρόσωποι στις εκλογές που θα ψηφίσουν την παράταξη που υποστηρίζεται από Μελισσανίδη, Αλαφούζο και Σαββίδη. «Χοντρό» το παιχνίδι, όπως καταλαβαίνετε...\nΒέβαια, δεν πρέπει να θεωρείται τίποτα δεδομένο, καθώς όταν υπάρχουν «αδύναμοι κρίκοι», ενδεχομένως να αμφιταλαντευτούν μέχρι την τελευταία στιγμή. Υπάρχει γενικός αναβρασμός, αλλά κανείς δεν μπορεί να προβλέψει την κατάληξη.\nΣτην παράγραφο 2 του άρθρο 33 του καταστατικού της ΕΠΣΑ θα «πατήσουν» τα μέλη για να ζητήσουν από τον πρόεδρο να συγκαλέσει διοικητικό συμβούλιο. Συγκεκριμένα, αναφέρονται τα εξής: «Με έγγραφο αίτημα του 1/3 των μελών του ΔΣ , ο Πρόεδρος υποχρεούται να συγκαλέσει το ΔΣ με θέμα ημερησίας διατάξεως το αναφερόμενο στην αίτησή τους».\n* «Αν γίνει κάτι τέτοιο (αναδιάρθρωση του ΔΣ δηλαδή), δεν πρόκειται να λειτουργήσει το γήπεδο Αχιλλέα», φέρεται να είπε στο περιβάλλον του ο Δημήτρης Μπαλαφούτης, αφήνοντας να εννοηθεί ότι θα υπάρξει σοβαρό πρόβλημα από τα αποδυτήρια, που επρόκειτο να έρθουν από Αθήνα μεριά...\nΠολίτες καταγγέλλουν εκχερσώσεις στο Πλατανόδασος\nΠάτρα: Επιμένει για Φλόκα η δημοτική αρχή\nΤο Αχαϊκό Εντελβάις στη FOOD EXPO 2018\nΠροβληματισμός στον Προμηθέα για την ανακοίνωση του Απόλλωνα\n"Θόλωσα, συγγνώμη", είπε ο παιδοκτόνος της 6χρονης Στέλλας


Καιρός Namsskogan - meteoblue\nTrøndelag, Νορβηγία, 64.93°Β 13.16°Α, 220μ από ΜΣΘ\nΦθίνων αμφίκυρτος (φάση σελήνης) (192°)\n55 χλμ / ω\nΜετεώγραμμα - 5 ημέρες - Namsskogan\nΤο 5ήμερο μετεώγραμμά μας για Namsskogan δείχνει όλες τις πληροφορίες για τον καιρό σε 3 απλά γραφήματα:\nCurrent satellite and rain images for Namsskogan, Νορβηγία\nΗ ένδειξη τοποθεσίας τοποθετείται στο Namsskogan.\nΡαντάρ και πρόγνωση υετού μικρής δειάρκειας για Namsskogan\nΟ δείκτης θέσης τοποθετείται στο Namsskogan. Αυτή η κινούμενη εικόνα δείχνει την ραντάρ βροχόπτωσης για την τελευταία ώρα, καθώς και 1πρόγνωση h. Ψεκάδες (ψιλόβροχο) ή ελαφρά χιονόπτωση, μπορεί να είναι αόρατα στο ραντάρ. Η ένταση βροχόπτωσης κωδικοποιείται με χρώματα που κυμαίνονται από γαλάζιο έως σκούρο μοβ.\nΟ καιρός σε δημοφιλή μέρη γύρω από Namsskogan


Ω ΤΙ ΚΟΣΜΟΣ ΜΠΑΜΠΑ - Α. ΓΙΟΥΡΜΕΤΑΚΗΣ: Οι προανακριτικές επιτροπές προάγουν τον φιλοτελισμό…\nevroligouris 27 Σεπτεμβρίου 2010 - 3:47 π.μ.\nΠΩΣ ΝΑ ΤΗ ΣΚΑΠΟΥΛΑΡΕΙΣ Σ'ΑΥΤΗΝ ΤΗΝ ΚΑΤΑΣΤΑΣΗ...\n-Θρήσκος,λες έχει ο Θεός...\n-Οπαδός κόμματος,λες το κόμμα να'ναι καλά...\n-Οπαδός ομάδας,λες την κυριακή θα πάρουμε το διπλό κι'όλα καλά...\n-Ερωτευμένος,λες αυτός/η να'ναι καλά...\n-Αν είσαι στο δημόσιο,λες έχω σιγουριά(;) ας είναι καλά ο Αντρέας κι' ο κώστας...\n-Αν είσαι νέος,λες έχω καιρό μπροστά μου...\n-Αν είσαι ανύπαντρος,λες δεν βαριέσαι εγώ και το τομάρι μου είμαστε...\n-Αν έχεις συγγενείς στο εξωτερικό,λες άμα σφίξουν τα πράματα θα τη σκαπουλάρω για έξω...\n-Αν είσαι πλούσιος τα έχεις γραμμένα στα τέτοια σου...\nΤο πρόβλημα είναι να μην υπάγεσαι σε καμμία από τις παραπάνω κατηγορίες.\nΣτέλλα 27 Σεπτεμβρίου 2010 - 6:39 π.μ.\nΔεν ξέρω αν το μάθατε, αλλά οι Ισλανδοί παραπέμπουν σε δίκη (χωρίς επιτροπές και άλλα τέτοια) τον προηγούμενο πρωθυπουργό τους γιατί τον θεωρούν υπεύθυνο για τα χάλια της οικονομίας τους. Τι απολίτιστοι βρε παιδί μου!\nΑλλά τι να πει κανείς για αυτούς που έτρωγαν βελανίδια όταν κάποιοι άλλοι έχτιζαν Παρθενώνες και δημοκρατίες!\n(Επειδή προσπαθούν να μας πείσουν ότι το Δημόσιο δεν ζημιώθηκε με την υπόθεση του\nΒατοπεδίου, θα παρακαλούσα τότε να μας πούν πόσα κέρδισε- ιδίως από το ολυμπιακό ακίνητο που ενώ το προόριζαν για Υπουργείο το έδωσαν στους μοναχούς να το πουλήσουν και να καρπωθούν το τίμημα).\nΣτέλλα 28 Σεπτεμβρίου 2010 - 1:33 π.μ.\nΣυνέχεια του "πώς να την σκαπουλάρεις..."\nΚι αν είσαι νεοέλληνας δανείζεσαι για να φτιάξεις μεζονέτα, να αγοράσεις Καγιέν, να κάνεις διακοπές στη Μύκονο και όταν πας άπατος λές ότι φταίνε η Ευρωπαϊκή ΄Ενωση, το ΔΝΤ και ο...Πάγκαλος.\nevroligouris 28 Σεπτεμβρίου 2010 - 3:08 π.μ.\nΜην ξεχνάς τους εβραίους,τους μασώνους και την παγκοσμιοποίηση...


Προσχέδιο συμφωνίας για ειρήνη στο Αφγανιστάν | Η Εφημερίδα των Συντακτών\nΟ Zalmay Khalilzad\nΣε προσχέδιο συμφωνίας ειρήνης, που αν προχωρούσε θα έβαζε τέρμα στην 17χρονη σύρραξη στο Αφγανιστάν, κατέληξαν διαπραγματευτές των ΗΠΑ και των Ταλιμπάν, όπως δήλωσε ο Αμερικανός απεσταλμένος Zalmay Khalilzad, στους New York Times.\nΟι Αμερικανοί διαπραγματευτές είχαν συνομιλίες με τους Ταλιμπάν στο Κατάρ επί έξι ημέρες, την περασμένη εβδομάδα.\nΜέχρι τώρα οι Ταλιμπάν αρνούνται να προσέλθουν σε διάλογο με τις αρχές του Αφγανιστάν, τις οποίες θεωρούν «μαριονέτες».\n«Έχουμε ένα προσχέδιο του πλαισίου το οποίο πρέπει να εξελιχθεί προτού γίνει συμφωνία», τόνισε ο Khalilzad, δήλωση την οποία επιβεβαίωσε το αμερικανικό υπουργείο Εξωτερικών σύμφωνα με το BBC.\nΌπως τόνισε ο Αμερικανός απεσταλμένος η συμφωνία θα μπορούσε να οδηγήσει σε πλήρη απόσυρση των αμερικανικών στρατευμάτων σε αντάλλαγμα για την κατάπαυση πυρός και τις συνομιλίες των Ταλιμπάν με την αφγανική κυβέρνηση.\nΑπ' την πλευρά τους οι Ταλιμπάν ξεκαθαρίζουν πως δεν πρόκειται να ξεκινήσουν διαπραγματεύσεις με την κυβέρνηση εάν πρώτα δεν συμφωνηθεί μια συγκεκριμένη ημερομηνία αποχώρησης των αμερικανικών στρατευμάτων.\nΣήμερα ο πρόεδρος του Αφγανιστάν, Ασράφ Γάνι, απηύθυνε νέα πρόσκληση σε απευθείας διάλογο.\nΕπίσης διαβεβαίωσε τους πολίτες ότι δεν θα υπάρξουν «εκπτώσεις» στα δικαιώματά τους στο όνομα της ειρήνης με τους Ταλιμπάν, αφήνοντας να εννοηθεί πως δεν θα ελάμβαναν χώρα συμφωνίες εν αγνοία της Καμπούλ και χωρίς την παρουσία της στις διαπραγματεύσεις.\n«Δέσμευσή μας είναι να εγγυόμαστε την ειρήνη και να αποτρέψουμε οποιαδήποτε πιθανή καταστροφή», είπε μεταξύ άλλων στο διάγγελμά του ο Γάνι. «Υπάρχουν κάποιες αξίες που δεν είναι διαπραγματεύσιμες, όπως η εθνική ενότητα και η εδαφική ακεραιότητα», τόνισε.\nΟ Γάνι συναντήθηκε με τον Khalilzad στην Καμπούλ την Κυριακή. Σε ανακοίνωση της αφγανικής προεδρίας αναφέρεται ότι ο Αμερικανός απεσταλμένος μοιράστηκε λεπτομέρειες για τον τελευταίο γύρο συνομιλιών που είχε με τους Ταλιμπάν.\nΤην περασμένη Παρασκευή ο Γκάνι είπε πως περισσότεροι από 45.000 άνδρες των ενόπλων δυνάμεων έχουν σκοτωθεί από τότε που ανέλαβε το αξίωμα, το 2014.\nΕκτιμάται πως περίπου 15 εκατομμύρια άνθρωποι, περίπου ο μισός πληθυσμός του Αφγανιστάν, ζουν σε περιοχές που είτε ελέγχονται απ' τους Ταλιμπάν είτε σε περιοχές όπου παραστρατιωτικές ομάδες εξαπολύουν συχνά επιθέσεις.\n*Με πληροφορίες από BBC, AP


Ο ΣΑΚΗΣ ΡΟΥΒΑΣ ΣΤΑ GOODY'S ΝΕΑΣ ΣΜΥΡΝΗΣ\nΑρχική Πολιτιστικά Ο ΣΑΚΗΣ ΡΟΥΒΑΣ ΣΤΑ GOODY'S ΝΕΑΣ ΣΜΥΡΝΗΣ\nΈνα απόγευμα με πολλά παιδικά γέλια και άφθονο παιχνίδι πέρασε την Πέμπτη 26 Ιανουαρίου 2012 ο Σάκης Ρουβάς στη Νέα Σμύρνη. Ο γνωστός τραγουδιστής βρέθηκε στο Goody’s Νέας Σμύρνης σηματοδοτώντας την έναρξη του προγράμματος ArGOODaki για τη φετινή χρονιά.\nΗ ευαισθησία του για τα παιδιά είναι μεγάλη και αποδεικνύεται και έμπρακτα μέσα από τη φιλανθρωπική του δράση του ως “αγγελιοφόρος του Συλλόγου Ελπίδα”. Αυτήν τη φορά, ο Σάκης βρέθηκε μαζί με τα παιδιά των Ιδρυμάτων από τα “Παιδικά Χωριά SOS Ελλάδος” και “Οι Φίλοι του Παιδιού”, που αποτελούν μέλη της Ένωσης “Μαζί για το Παιδί”, “Το Χαμόγελο του Παιδιού” και το “Χατζηκυριάκειο Ίδρυμα Παιδικής Προστασίας”.\nΤο κατάστημα της Νέας Σμύρνης γέμισε από τις φωνές των παιδιών που δεν σταμάτησαν να παίζουν και να ζωγραφίζουν. Χαλαρός και ευδιάθετος, ο Σάκης που ως μπαμπάς ξέρει καλά τι αγαπούν τα παιδιά, έκατσε και ζωγράφισε με τους μικρούς τους φίλους. Ένω, δεν ήταν λίγες οι αγκαλιές και τα δώρα που αντάλλαξε μαζί τους.


Καρότα - Μάθε περισσότερα σχετικά με τα λαχανικά- Bonduelle - Bonduelle\nΔεν είναι μόνο τα κουνέλια τρελά για τα καρότα! Κι όμως, αυτό το μαλακό, σαρκώδες και γλυκό λαχανικό δεν ήταν πάντα αγαπημένο. Τα πρώτα καρότα, των Ελλήνων και των Ρωμαίων, είχαν ξινή γεύση και δεν είχαν τίποτα κοινό με τις πορτοκαλί ποικιλίες καρότου που εμφανίστηκαν για πρώτη φορά στην Ολλανδία τον 17ο αιώνα. Τα καλύτερα είναι εκείνα των οποίων τα φύλλα δεν έχουν μαλακώσει ακόμη καθώς είναι πιο γλυκά και λεπτά. Η εποχή τους είναι από τον Μάιο έως τον Ιούλιο.\nΠΩΣ ΝΑ ΜΑΓΕΙΡΕΨΕΤΕ ΤΑ ΛΑΧΑΝΙΚΑ;\nΕίτε είναι πορτοκαλί, κίτρινο ή μαύρο, αυτό το 100% υγιές λαχανικό συνδυάζεται υπέροχα με πορτοκάλι και σταφίδες για μια γλυκιά αλμυρή σαλάτα. Μπορεί, επίσης, να φαγωθεί ωμό με ελαιόλαδο καθώς και ψημένο με κύμινο, λεμόνι, κόλιανδρο και τζίντζερ .\nΣυμβουλή: Μην τρίψετε το καρότο πάρα πολύ καιρό πριν το χρησιμοποιήσετε επειδή χάνει τις βιταμίνες του από την επαφή με τον αέρα. Τέλος μπορείτε να κρατήστε τα φύλλα για να αρωματίσετε τις σούπες σας!\nΛΑΧΑΝΙSTAS Παέγια λαχανικών με κοτόπουλο & μύδια\nΈντονη γευστική εμπειρία…από την Ισπανία!


Ένας Έλληνας πάει στην πρεσβεία να ζητήσει βίζα εργασίας για την Αυστραλία.\n«Γιατί θέλετε να φύγετε;», τον ρωτάει ο υπάλληλος.\n«Για δύο λόγους», απαντάει ο Έλληνας. «Ο πρώτος είναι ότι φοβάμαι ότι η Ελλάδα θα φύγει από την Ευρωπαϊκή Ένωση, και αυτό θα οδηγήσει τη χώρα σε φτώχεια και χάος…»\n«Ναι, αλλά…», τον διακόπτει ο υπάλληλος, «αυτό δεν ισχύει! Η Ελλάδα θα παραμείνει στην Ευρώπη και θα δείξει σύνεση στην οικονομική πολιτική».\n«Σωστά. Αυτός είναι ο δεύτερος λόγος που θέλω να φύγω», απάντησε ο Έλληνας ήρεμα.\nΕίναι λοιπόν και οι δύο λύσεις οι χείριστες;\nΈχει έρθει η στιγμή να ξεφύγουμε από άσχετες διαμάχες και πιθανά λάθη που έχουν συμβεί και να προχωρήσουμε. Τα στοιχήματα που παίζονται είναι πολύ μεγαλύτερα.\nΤην τελευταία στιγμή πάντα για κάποιο λόγο, η συμφωνία διαφεύγει μεταξύ των διαπραγματεύσεων που συμβαίνουν μεταξύ της Ελλάδας και των Ευρωπαϊκών Θεσμών. Γιατί άραγε; Στην πραγματικότητα δεν μιλάμε για οικονομικά θέματα. Η Ευρώπη κατηγορεί τους Έλληνες, ότι μιλάνε σε γενικές γραμμές, με αόριστες υποσχέσεις, χωρίς λεπτομέρειες, ενώ οι Έλληνες κατηγορούν την Ευρώπη ότι προσπαθεί να ελέγξει τα πάντα σε απίστευτη λεπτομέρεια και να επιβάλλει συνθήκες μεγαλύτερης λιτότητας από εκείνες που εφάρμοσε η προηγούμενη κυβέρνηση. Ο πρωθυπουργός της χώρας μας, Αλέξης Τσίπρας, ανέφερε πως αν βρισκόταν μόνος του με την Μέρκελ σε ένα δείπνο, θα μπορούσε να βρει μια συμφωνία σε δύο ώρες. Ουσιαστικά, ήθελε να τονίσει πως οι δύο πολιτικοί θα έβλεπαν τη διαφωνία τους ως μια όντως πολιτική διαφωνία, εν αντιθέσει με τους λοιπούς τεχνοκράτες που επηρεάζουν τώρα, όπως ο αρχηγός του Eurogroup, Γερούν Ντάισελμπλουμ. Το μότο του Ντάισελμπλουμ είναι: «Εάν δω τα πράγματα από την ιδεολογική πλευρά τους, δεν πρόκειται να πετύχω τίποτα».\nΚαι κάπου εδώ φτάνουμε στην καρδιά του ζητήματος. Ο Τσίπρας και ο πρώην υπουργός οικονομικών, Γιάνης Βαρουφάκης, συνομιλούν σαν να βρίσκονται σε έναν ανοιχτό πολιτικό διάλογο με αποφάσεις που τελικά πρεσβεύουν τις ιδεολογίες τους, ενώ οι τεχνοκράτες της ΕΕ συνομιλούν με μια σειρά λεπτομερών και κανονιστικών μέτρων. Όταν οι Έλληνες απορρίπτουν αυτήν την προσέγγιση και ανάγουν στο προσκήνιο πιο πολιτικά ζητήματα, κατηγορούνται πως είναι ψεύτες, πως αποφεύγουν να βρουν λύσεις κ.ο.κ. Η αλήθεια εδώ βρίσκεται στο μέρος της Ελλάδας. Η πλήρης άρνηση του Ντάισελμπλουμ να δει το ιδεολογικό υπόβαθρο των ελληνικών προτάσεων, είναι απλά μια δική του προσπάθεια να φανεί ως ένας εμπειρογνώμονας στην θέσπιση μεταρρυθμίσεων, αποδίδοντας την υποτιθέμενη επιτυχία του στη δική του ιδεολογία.\nΜαζί με αυτή την αντίφαση, ο διάλογος μεταξύ των Ελλήνων και των εταίρων συχνά θυμίζει ένα διάλογο μαθητών, που διαφωνούν σε βασικά ζητήματα, με έναν αλαζόνα καθηγητή, ο οποίος τους αγνοεί και υποτιμά την ουσία της ερώτησης, μένοντας προσκολλημένος μόνο σε τεχνικά ζητήματα (Δε το έκανες σωστά αυτό! Δε πήρες υπόψη σου αυτόν τον περιορισμό! Σε 5 μέρες πρέπει να έχεις την απάντηση!). Ή θα μπορούσε να είναι ένας διάλογος μεταξύ ενός θύματος βιασμού που προσπαθεί να καταθέσει το συμβάν σε έναν αστυνομικό, ενώ αυτός τη διακόπτει συνέχεια για να της ζητήσει λεπτομέρειες για τα στοιχεία της μόνο.\nΤι θέλει να μας πει λοιπόν όλη αυτή η ασάφεια και η προσπάθεια εκλογίκευσης των συζητήσεων μεταξύ των πολιτικών και των «λεπτομερών» διαχειριστών; Οι στρατηγικές αποφάσεις που βασίζονται στην εξουσία κρύβονται όλο και περισσότερο πίσω αυτά τα «λεπτομερή χαρακτηριστικά». Επίσης, συζητιούνται μόνο εσωτερικά και συνήθως υλοποιούνται χωρίς τη δημοκρατική συναίνεση του λαού. Η μάχη που γίνεται είναι μια μάχη για την ευρωπαϊκή οικονομία και για την πολιτική καθοδήγηση που θα επακολουθήσει. Οι Ευρωπαϊκές Δυνάμεις θέλουν να αναδείξουν μια τεχνοκρατική πολιτική που έχει κυριαρχήσει τα τελευταία χρόνια.\nΟ Eliot, στο βιβλίο “Notes Towards a Definition of Culture” έλεγε πως υπάρχουν στιγμές που οι μόνες σου επιλογές είναι μια αίρεση ή να είσαι άθρησκος, ενώ ο μόνος τρόπος να κρατήσεις την θρησκεία σου ζωντανή είναι να τη διασπάσεις από το κύριο σώμα της. Η κατάσταση της Ελλάδας είναι κάπως έτσι. Ο ΣΥΡΙΖΑ, η νέα αυτή «αίρεση» μπορεί να σώσει ό,τι αξίζει να κληρονομηθεί από την ευρωπαϊκή κουλτούρα: τη δημοκρατία, την εμπιστοσύνη, την αλληλεγγύη, την ισοτιμία. Εάν η Ευρώπη ανατρέψει τον ΣΥΡΙΖΑ, τότε θα είναι μια Ευρώπη που δεν έχει καμία σχέση με αυτές τις αξίες.\nΣε έναν «ιδανικό κόσμο» των τεχνοκρατών, η Ευρώπη διώχνει την ανούσια για αυτούς φωνή του 61% της Ελλάδας και καταφέρνει να περάσει όλα τα απαραίτητα οικονομικά μέτρα που θέλουν όλοι οι ειδικοί. Το πρόβλημα είναι πως αυτοί οι ειδικοί δεν υπάρχουν, είναι αποκούμπι της φαντασίας μας και η μόνη λογική που υπάρχει πίσω από αυτούς είναι αυτή του «επεκτείνω και υποδύομαι». Επεκτείνω την περίοδο αποπληρωμής και υποδύομαι πως κάποια στιγμή θα πάρω τα χρήματα μου πίσω.\nΓιατί λοιπόν αυτά τα πλάσματα της φαντασίας μας είναι τόσο επίμονα και πεισματάρικα; Δεν είναι μόνο γιατί αυτό το παραμύθι θα κάνει την επέκταση του χρέους πιο αποδεκτή στους Γερμανούς ψηφοφόρους, αλλά μια διαγραφή του χρέους θα κάνει την Πορτογαλία, την Ιρλανδία και την Ισπανία να έχουν ίδιες απαιτήσεις. Είναι που δεν θέλουν το χρέος να αποπληρωθεί τελείως. Αυτοί που δίνουν τα δάνεια κατηγορούν τις χώρες που δάνεισαν, γιατί δε νιώθουν αρκετά ένοχες για τη συμπεριφορά τους. Η συμπεριφορά τους θα μπορούσε να ταιριάζει τέλεια με τον ψυχαναλυτικό όρο του «υπερεγώ». Ο Φρόυντ έλεγε ότι το παράδοξο του υπερεγώ είναι πως όσο πιο πολύ υπακούμε, τόσο πιο ενοχικοί νιώθουμε. Γενικά, ακόμα και οι ΗΠΑ δε θα μπορέσουν ποτέ να ξεχρεώσουν το χρέος τους. Το θέμα αλλάζει με το είδος των δανειστών και των οφειλετών. Υπάρχουν οφειλέτες που εκβιάζουν τους δανειστές τους γιατί δεν επιτρέπεται να πτωχεύσουν (βλέπε τράπεζες), οφειλέτες που μπορούν να ελέγξουν τις συνθήκες αποπληρωμής (βλέπε ΗΠΑ) και οφειλέτες που μπορούν να επιδειχθούν και να ταπεινωθούν (βλέπε Ελλάδα).\nΟι δανειστές κατηγορούν τον ΣΥΡΙΖΑ που δε νιώθει αρκετά ένοχος και αντιθέτως, νιώθει αθώος. Τους ενοχλεί που οι Έλληνες έχασαν την αίσθηση του υπερεγώ. Ο Βαρουφάκης στις συνδιαλλαγές του έλεγε συνέχεια πως κατανοεί το βάρος του χρέους, αλλά έλεγε λογικά, πως εφ’ όσον η ευρωπαϊκή πολιτική δε λειτούργησε, πρέπει να βρεθεί μια άλλη λύση. Παραδόξως, ο Βαρουφάκης και ο Τσίπρας επεσήμαναν πολλές φορές πως η κυβέρνηση του ΣΥΡΙΖΑ είναι η μόνη ευκαιρία που έχουν για να πάρουν πίσω μέρος των χρημάτων τους οι δανειστές. Γιατί οι τράπεζες να δίνουν χρήματα στην Ελλάδα και να συνεργάζονται με ένα πελατειακό κράτος, ενώ ήξεραν πολύ καλά πως είχαν τα πράγματα; Η Ελλάδα δεν θα ήταν ποτέ τόσο υπερχρεωμένη χωρίς τη συγκατάθεση του δυτικού κόσμου. Η κύρια απειλή δεν είναι οι Βρυξέλλες, αλλά η ίδια η Ελλάδα, με τις πελατειακές συμπεριφορές και τη διαφθορά που τη κατακλύζει. Γιατί, λοιπόν, θα έπρεπε να κατηγορηθεί η γραφειοκρατία της ΕΕ, εάν επικρίνει την Ελλάδα για την αναποτελεσματικότητα και τη διαφθορά, ενώ στηρίζει τις πολιτικές δυνάμεις που την έφεραν ως εκεί;\nΟ ΣΥΡΙΖΑ προσπαθεί να σπάσει αυτό το φράγμα και να ακολουθήσει μια διαφορετική τακτική. Κανένα έλλειμμα, αυστηρή πειθαρχία και συγκέντρωση χρημάτων μέσα από φόρους. Τελικά μιλάμε για τόσο ριζοσπαστικούς όρους που θα λειτουργούσαν σε ένα άλλο σύμπαν από το δικό μας; Επαναλαμβάνεται συνέχεια στα μέσα το πόσο μέτρια είναι η πολιτική του ΣΥΡΙΖΑ, όπως οι παλιοί σοσιαλοδημοκράτες, πως χάνει το στόχο του. Αν το επαναλάβουμε πολλές φορές, μπορεί οι Ευρωκράτες να καταλάβουν πως δεν είμαστε επικίνδυνοι τελικά και μπορεί να μας βοηθήσουν. Το κάνουν όμως γιατί είμαστε επικίνδυνοι για αυτούς. Ο ΣΥΡΙΖΑ απειλεί τον προσανατολισμό της Ευρώπης, τον παγκόσμιο καπιταλισμό που δεν αντέχει σήμερα να επιστρέψει στο παλιό μοτίβο του κράτους πρόνοιας. Τα διακυβεύματα είναι για την αλλαγή του παγκόσμιου συστήματος γύρω μας.\nΤο δημοψήφισμα έγινε για την αλλαγή αυτού του μοντέλου δανεισμού «επεκτείνω και υποδύομαι» και για τη δημιουργία μιας νέας, ρεαλιστικής αρχής που δε θα βασίζεται σε πλαστά σενάρια, αλλά θα παρέχει συμπαγείς λύσεις για την ανάπτυξη της ελληνικής οικονομίας. Χωρίς τέτοιες λύσεις, θα συνεχιζόταν απλά η αναπαραγωγή του ίδιου σεναρίου ξανά και ξανά. Το ΔΝΤ είπε πως η Ελλάδα χρειάζεται ελάφρυνση χρέους για να ανασάνει ξανά. Το ΟΧΙ του δημοψηφίσματος σήμαινε πολλά παραπάνω από μια απλή επιλογή σε δύο διαφορετικές προσεγγίσεις της οικονομικής κρίσης. Οι Έλληνες αντιστάθηκαν σε μια συνεχή καμπάνια τρομοκρατίας των μέσων που κινούσε τα ένστικτα αυτοσυντήρησης. Αρνήθηκαν να χειραγωγηθούν από όσους έλεγαν πως το ερώτημα ήταν δραχμή ή ευρώ, Ευρώπη ή ρήξη.\nΤο ΟΧΙ ήταν ένα όχι στους Ευρωκράτες που δείχνουν πως δεν μπορούν να βγάλουν την Ευρώπη από την αδράνεια της. Ήταν ένα όχι στη συνέχεια της υπάρχουσας καθημερινότητας. Ήταν μια απεγνωσμένη φωνή που φώναζε πως τα δεδομένα αλλάζουν. Ήταν μια απόφαση για ένα αληθινό πολιτικό όραμα κατά των τεχνοκρατών και των ρατσιστικών κλισέ που θέλουν τους Έλληνες να είναι οι τεμπέληδες και οι χαραμοφάηδες. Ήταν μια σπάνια νίκη κατά του εγωισμού και αυτοκαταστροφικού οπορτουνισμού. Το όχι που κέρδισε ήταν ένα ναι στη συνειδητοποίηση της κρίσης στην Ευρώπη. Ήταν το ναι σε ένα καινούριο ξεκίνημα.\nΠλέον, είναι στη θέση της Ευρώπης να δράσει. Είτε θα ξυπνήσει από την αδράνεια και θα κατανοήσει το μήνυμα ελπίδας που έστειλε ο ελληνικός λαός, είτε θα εξαπολύσει την οργή της για να τιμωρήσει την Ελλάδα και να συνεχίσει το δογματικό της όνειρο.\nΑπό τον Slavoj Žižek


α έ ρ α ! ! !: 2019\nΠαρασκευή 22 Δεκεμβρίου 1944\nΤΟ ΤΕΛΟΣ ΜΙΑΣ ΜΕΓΑΛΗΣ ΕΛΛΗΝΙΔΑΣ ΗΘΟΠΟΙΟΥ\n[...] Ένα επιταγμένο μαύρο ταξί μάρκας «Φορντ» (που εκείνα τα χρόνια τα έλεγαν «φορτάκια») περίμενε κάτω στον δρόμο για να μεταφέρει εκείνη την ώρα, γύρω στα μεσάνυχτα [21 προς 22 Δεκεμβρίου 1944], τις δύο κρατούμενες μέσα στο φοβερό κρύο που επικρατούσε. Ο προορισμός δεν ήταν μακρινός. Επρόκειτο για τα διυλιστήρια της Ούλεν, που θα γίνουν ευρύτερα γνωστά αμέσως μετά τη λήξη των Δεκεμβριανών και μοιραία θα συνδυασθούν με αυτά. Αλλά δεν ήταν στρατόπεδο συγκέντρωσης – ήταν τόπος εκτελέσεων μάλλον. Ο προαναφερθείς Τάκης ο καρβουνιάρης κάθισε στη θέση του συνοδηγού και άλλοι τρεις συναγωνιστές πήραν θέσεις πάνω στα μαρσπιέ.\nΤο γενικό πρόσταγμα στον χώρο των διυλιστηρίων της Ούλεν το είχε ο νεαρός καπετάν Ορέστης, ο οποίος ήταν ο τοπικός φρούραρχος Γαλατσίου και Ομορφοκκλησιάς. Υπό τις άμεσες διαταγές του βρίσκονταν τα πρόσωπα που ήταν οι δήμιοι: Πέτρος Τζογανάκης, Στέφανος Λιόλιος, Βλάσης Μακαρώνας. Ο Μαρσάν περιγράφει τα των διυλιστηρίων: «Τα υποψήφια θύματα τα οδηγούσαν σ’ ένα από τα οικήματα των διυλιστηρίων, όπου κρατούνταν πολλοί από τους συλληφθέντες. Τους αφαιρούσαν ό,τι πολύτιμο είχαν και ο Ορέστης έπαιρνε τα δαχτυλίδια, τα κοσμήματα, τα ρολόγια, τα χρήματα, τις λίρες που είχαν μερικοί μαζί τους. Για την απληστία του αυτή εκτελέστηκε λίγες μέρες αργότερα, γιατί δεν παρέδιδε τα περιουσιακά αυτά στοιχεία στο κόμμα, αλλά τα κρατούσε γι’ αυτόν και τις ερωμένες του. Μετά οδηγούνταν ένα ένα τα θύματα στο χώρο των εκτελέσεων, καμιά εκατοστή μέτρα μακριά από τα οικήματα της Ούλεν». Και ακολουθούσε το μοιραίο.\nΕδώ προκύπτει ένα ζήτημα, καθώς έχει πολυσυζητηθεί το όνομα (το ψευδώνυμο μάλλον, διότι το πλήρες ονοματεπώνυμό του δεν έχει επιβεβαιωθεί) του καπετάν Ορέστη και εμφανίζεται ως ο κύριος υπεύθυνος που έδωσε τη διαταγή της εκτέλεσης, ώστε αργότερα διατάχθηκε και η δική του εκτέλεση από τους προϊσταμένους του. Όταν έφευγε μέσα στα μεσάνυχτα το «Φορτάκι» με την Παπαδάκη ποιος είχε δώσει την εντολή να την πάνε στα διυλιστήρια της Ούλεν και με ποιο σκοπό; Δεν την έστελναν για εκτέλεση μέσα στη νύχτα; Και αν η μεταφορά της στην Ούλεν δεν συνοδευόταν από διαταγή εκτέλεσης, προς τι η εσπευσμένη μέσα στο «διαβολόκρυο» αποστολή της εκεί;\nΕκτός από τα όσα θα πει αργότερα ο Ανδρικίδης με τα σενάριά του, προκύπτει ότι ο Ορέστης παρέλαβε την Παπαδάκη για να την εκτελέσει, όπως έγινε και με όσους άλλους του είχαν επίσης σταλεί εκείνη τη νύχτα – γίνεται λόγος για άλλους επτά χωροφύλακες. Ναι, αλλά ποιος τους είχε στείλει όλους αυτούς, μαζί και την Παπαδάκη, στα διυλιστήρια από τη βίλα Παπαλεονάρδου; Ο «Μαρά» ήταν αυτός ή μήπως ο αμίλητος «παρατηρητής» με τα βλοσυρά μπλε μάτια;\nΗ ώρα μηδέν έφθανε για τη μεγάλη τραγωδό. Το τέλος της ήταν φοβερό. Ο Μαρσάν αφηγείται: «Ο Μακαρώνας την παρέλαβε μπροστά στον Ορέστη, ο οποίος είχε διατάξει την εκτέλεση με τσεκούρι, όπως γινόταν με τα άλλα πολυάριθμα θύματα. Τη διέταξαν να γδυθεί, ενώ εκείνη είχε αντιληφθεί ότι πλησιάζει το τέλος της και είχε τρομάξει πολύ. Έτρεμε από το κρύο και το φόβο και κλαίγοντας τους παρακαλούσε. Έβγαλε τη γούνα της, την οποία παρέλαβε ο Ορέστης και όταν τη διέταξε να βγάλει και τα υπόλοιπά της ρούχα, αναλύθηκε σε δυνατές κραυγές απελπισίας και σε γόους. Όρμησαν τότε σαν αφιονισμένοι πάνω της και μέσα σε έναν καταιγισμό από προπηλακισμούς την έσυραν κοντά σε ανοιγμένο λάκκο κι εκεί την έγδυσαν με τη βία. Ο Μακαρώνας ξαφνικά δείλιασε, τον πείραξαν και οι κραυγές της και τελικά καθίζοντάς την χάμω, τράβηξε το περίστροφό του και της φύτεψε μια-δυο σφαίρες στον αυχένα».\nΑυτός ο Βλάσης Μακαρώνας ομολόγησε στη δίκη του ότι ήταν ο φυσικός αυτουργός της δολοφονίας της Παπαδάκη, σύμφωνα όμως με την εντολή που του είχε δώσει ο καπετάν Ορέστης. «Εγώ πράγματι, την σκότωσα την Ελένη Παπαδάκη», είπε στο δικαστήριο. Και πρόσθεσε: «Ήμουν επιλοχίας στην Ούλεν και είχαμε δερβέναγα τον καπετάν Ορέστη. Εκείνος έκανε «κουμάντο» και όποιος δεν τον άκουγε μπορούσε κάλλιστα να τον σκοτώσει χωρίς να δώσει λόγο σε κανένα. Ο Ορέστης ο ίδιος, με το πιστόλι στο χέρι, με διέταξε να εκτελέσω την Παπαδάκη... Με φοβέριζε...».\nΘυμόταν ο Μακαρώνας: «Μου την φέρανε μ’ ένα ταξί. Την είχαν ζωσμένοι άνθρωποι της Πολιτοφυλακής. Ήταν τυλιγμένη στο γούνινο παλτό της, γιατί έκανε εκείνο το βράδυ διαβολόκρυο. Όταν την είδα δείλιασα. Εγώ δεν είμαι εκτελεστής. Είμαι ένας ήσυχος οικογενειάρχης με τρία παιδιά. Έπειτα με πειράζουν και οι γυναικείες φωνές... Αφού της βγάλαμε τα ρούχα, την τραβήξαμε πιο πέρα. Ο Ορέστης βιαζότανε και μ’ απειλούσε. Είχε πει να την σκοτώσω με το τσεκούρι, όπως είχε γίνει και με τους αστυφύλακες και τους χωροφύλακες των Ποδαράδων. Εγώ όμως δεν μπόρεσα... Δεν βάσταξε η καρδιά μου... Έβγαλα λοιπόν το πιστόλι, την άρπαξα και της φύτεψα δυο σφαίρες στο κεφάλι... Ακριβώς δεν καλοθυμάμαι πόσες φορές τράβηξα την σκανδάλη...». Λεπτομέρειες… Και έλεγε πάλι αυτός ο Μακαρώνας: «Ναι, την σκότωσα αυτή την γυναίκα. Και επειδή δεν της έκοψα το κεφάλι με το τσεκούρι κατηγορήθηκα από τους άλλους πως «σαμποτάρω το σύστημα» και ότι είμαι αντιδραστικός. Αυτό ήταν το κέρδος μου. Ενώ ο Ορέστης της πήρε και το παλτό και έφταιγε εκείνος για όλα. Εγώ - σας το ξαναλέω - σκότωσα μονάχα αυτήν την γυναίκα...». Μονάχα!\nΈπειτα από την εκτέλεση, το μαύρο «Φορτάκι» επέστρεψε μέσα στη νύχτα στην έδρα της πολιτοφυλακής. Μέσα ήταν ο Τάκης ο καρβουνιάρης και ο Ορέστης, ο οποίος είχα στα χέρια του τη γούνα της Παπαδάκη. Θα ακολουθήσει διαπληκτισμός αργότερα ανάμεσα στους δύο στα χέρια ποιου θα καταλήξει αυτή η γούνα. Ακόμη και ο Μακαρώνας είπε στη δίκη του το αμίμητο: «Δε λυπήθηκα τίποτα άλλο, παρά το παλτό που φορούσε και το πήρε ο Ορέστης».\nΩστόσο τα κοσμήματα και το γούνινο παλτό της Παπαδάκη δεν ήταν απλώς μια πολύτιμη λεία για να ικανοποιήσει την απληστία των εκτελεστών της. Ήταν τα κατεξοχήν σύμβολα της αστικής καταγωγής της και της τάξης που η ίδια αντιπροσώπευε, ενός αστικού κόσμου που στη διάρκεια των Δεκεμβριανών βρέθηκε στο στόχαστρο ανθρώπων όπως ο περίφημος Ορέστης ή ο «Μαρά». Ανθρώπων που με το αζημίωτο έπαιρναν πρωτοβουλίες, ξεπερνώντας ίσως την κομματική γραμμή, και γίνονταν εκφραστές ενός ταξικού μίσους που είχε γιγαντωθεί από τις κακουχίες της κατοχικής περιόδου και που επρόκειτο τελικά να εκδηλωθεί με αγριότητα, ανεξάρτητα αν υπήρχαν ή δεν υπήρχαν αντίστοιχες κομματικές κατά τα Δεκεμβριανά.\nΕπιπροσθέτως, η Ελένη Παπαδάκη κακοποιήθηκε με τη συστηματική συκοφαντική εκστρατεία εις βάρος της για την υποτιθέμενη σχέση της με τον κατοχικό πρωθυπουργό και έτσι, ανεξάρτητα από τη βασιμότητα ή μη της «κατηγορίας» αυτής, υπήρξε θύμα της σεξιστικής βίας που εκδηλώθηκε σε όλη σχεδόν την απελευθερωμένη Ευρώπη εναντίον χιλιάδων γυναικών που είχαν ή ήταν ύποπτες ότι είχαν ερωτικές σχέσεις με άνδρες των δυνάμεων κατοχής ή με συνεργάτες τους. Εδώ η περίπτωση Παπαδάκη προβάλλει τραγική, ιδίως που το θύμα ήταν μια τόσο μεγάλη ηθοποιός και που ο πραγματικός στόχος των θυτών ήταν να επιχειρήσουν την ηθική εξόντωσή της και να μειώσουν την ακτινοβολία της.\nΑυτή ήταν η δολοφονία της Ελένης Παπαδάκη, της μεγάλης Ελληνίδας τραγωδού. Και επέπρωτο η ατομική τραγωδία της να μην τελειώσει με τον θάνατό της...\n* Απόσπασμα από το βιβλίο του Δημοσθένη Κούκουνα "Ελένη Παπαδάκη - Τραγωδία και Μύθος" (Ariston Books, 2019).\nΑναρτήθηκε από πλούταρχος στις 1:41:00 μ.μ. Δεν υπάρχουν σχόλια:\nΕτικέτες Δεκεμβριανά, ελένη παπαδάκη, κούκουνας\nΑναρτήθηκε από πλούταρχος στις 1:48:00 μ.μ. Δεν υπάρχουν σχόλια:\nΤΡΑΓΩΔΙΑ ΚΑΙ ΜΥΘΟΣ\nΜια απομυθοποιημένη βιογράφηση της Ελένης Παπαδάκη με επίκεντρο το ιστορικό πλαίσιο και με νέα στοιχεία. Η ζωή της μεγάλης ηθοποιού που ήταν προικισμένη με πολυσύνθετο και ανυπέρβλητο ταλέντο. Από το ξεκίνημά της προκάλεσε τον θαυμασμό, ενώ η σκηνική της παρουσία συγκινούσε και καθήλωνε. Η υποκριτική της τέχνη απλωνόταν σε όλα τα θεατρικά είδη, ενώ η δυνατή και καλλιεργημένη φωνή της κυμαινόταν με την ίδια επιτυχία σε όλα τα είδη της μουσικής, ακόμα και στο ρεμπέτικο. Επιθεώρηση, κωμωδία, κλασικό και σύγχρονο θέατρο, αρχαία τραγωδία. Γρήγορα καθιερώθηκε ως μία από τις κορυφαίες Ελληνίδες ηθοποιούς και γνώρισε μεγάλους θριάμβους, αναγνώριση πανελλήνια και όχι μόνο. …Αλλά ήρθαν τα δίσεκτα χρόνια, Κατοχή και Δεκεμβριανά. Μεγάλες πληγές, δάκρυα, αίμα, απόγνωση, καταστροφές, πάθη. Αμέτρητοι οι αδικοσκοτωμένοι, ασύλληπτες οι εκατέρωθεν συκοφαντίες, ατελεύτητες οι εκδικήσεις και αντεκδικήσεις, τα αυθαίρετα αντανακλαστικά του φθόνου και του διασυρμού. Κορυφαίο τραγικό πρόσωπο η Ελένη Παπαδάκη που βρήκε τον θάνατο μέσα στην παγωμένη δεκεμβριανή νύχτα. Μόνη, παγιδευμένη, αβοήθητη, αδύναμη να αντιδράσει, ούτε να καταλάβει… Το μεγαλείο, ο φθόνος, το έγκλημα, η τραγωδία, το πένθος, ο μύθος, η μνήμη. Ποιοι και γιατί;\nΚυκλοφορεί από 16 Δεκεμβρίου 2019. Έκδοση Ariston Books, 244 σελίδες, τιμή 16 ευρώ.\nΑναρτήθηκε από πλούταρχος στις 11:45:00 π.μ. Δεν υπάρχουν σχόλια:\nΕτικέτες 1944, Δεκεμβριανά, ελένη παπαδάκη, κούκουνας, ariston books


«Το Πρωινό»: Αύξηση στη διάρκεια, αναβάθμιση του ρολου της Φαίης και επιστροφή της Μπαρμπαρίγου! - Tvnea.com ©\nHome / media / «Το Πρωινό»: Αύξηση στη διάρκεια, αναβάθμιση του ρολου της Φαίης και επιστροφή της Μπαρμπαρίγου!\nΆγγελος Αρτεμιάδης 5/08/2022 07:30:00 μ.μ. media\nΣημαντικές αλλαγές έρχονται στην πρωινή ζώνη του ΑΝΤ1.\nΣύμφωνα με το ρεπορτάζ του Στέφανου Κωνσταντινίδη στην εκπομπή «Τι λες τώρα», ο Γιώργος Λιάγκας και η Φαίη Σκορδά θα συνεχίσουν κανονικά από κοινού την πορεία τους και δεν τίθεται θέμα νέου τηλεοπτικού διαζυγίου.\nΟ ΑΝΤ1 τους θέλει μαζί και για να τους πείσει πρότεινε μία συμβιβαστική λύση η οποία φαίνεται να αφήνει τους παρουσιαστές ικανοποιημένους. Συγκεκριμένα, η εκπομπή «Το Πρωινό» θα ξεκινά είτε στις 9.15, είτε στις 9.30 και στην αρχή θα βγαίνει μόνος του ο Γιώργος Λιάγκας με τα καυτά θέματα της επικαιρότητας. Μετά από κάποια ώρα θα εμφανίζεται η Φαίη Σκορδά (με τον Γιώργο Λιάγκα να παίρνει ένα break) για να παρουσιάσει μόνη της τα αμιγώς ψυχαγωγικά και γυναικεία θέματα, όπως ζώδια, μαγειρική, μόδα, μαμαδίστικα θέματα και ζητήματα ομορφιάς. Στη gossip θεματολογία ενίοτε θα είναι μαζί και ενίοτε όχι, ωστόο το σίγουρο είναι πως θα ενώνονται ξανά για να κάνουν από κοινού τις συνεντεύξεις καλεσμένων στο πλατό.\nΜε λίγα λόγια την επόμενη σεζόν θα προσπαθήσουν να γίνουν τα θέματα πιο διακριτά, ώστε να υπάρχουν οι ισορροπίες και να μη νιώθει η Φαίη ότι εξαφανίζεται στην ίδια της την εκπομπή.\nΤέλος, ο Στέφανος Κωνσταντινίδης αποκάλυψε πως η πλευρά του ΑΝΤ1 έχει κάνει μία δελεαστική κρούση στην Αργυρώ Μπαρμπαρίγου, ώστε να επιστρέψει στη στήλη της μαγειρικής μετά από 5 ολόκληρα χρόνια.\n«Το Πρωινό»: Αύξηση στη διάρκεια, αναβάθμιση του ρολου της Φαίης και επιστροφή της Μπαρμπαρίγου! Reviewed by Άγγελος Αρτεμιάδης on 5/08/2022 07:30:00 μ.μ. Rating: 5\nΗ Φαιη αντί να γκρινιάζει θα έπρεπε να είναι ευγνώμων στον Λιαγκα για την φετινή σεζόν. Αν δεν υπήρχε αυτός το Πρωινό θα έκανε νούμερα Κατ Καιν. Επίσης ο ρόλος της είναι μειωμένος γιατί της λείπουν οι γνώσεις για θέματα επικαιρότητας και δεν μπορεί να τα διαχειριστεί. Πάντως η Γραμμέλη είπε πως η εκπομπή δεν αλλάζει διάρκεια, γιατί ο Παπαδάκης έχει όρο στο συμβόλαιό του για την ώρα της εκπομπής. Και ότι είναι σχεδόν αδύνατο να συνεχίσει μαζί το ζευγάρι, γιατί δεν το θέλει η Σκορδά. Θα δούμε ποιος έχει δίκιο... Η Γραμμέλη ή ο Κωνσταντινίδης.\n8 Μαΐου 2022 - 9:24 μ.μ.\nΗ Σκορδά και ο Λιάγκας θα συνεχίσουν μαζί. Όλα αυτά τα δημιούργησαν οι δημοσιογράφοι για να έχουν θέμα.\n8 Μαΐου 2022 - 10:45 μ.μ.


Άγγ. Μακρυγιάννης: «Η ανάπτυξη του Δήμου μας θα έρθει από τη Νέα Πέραμο και την Κινέτα» - MegaraTV\nHome/Πολίτες/Άγγ. Μακρυγιάννης: «Η ανάπτυξη του Δήμου μας θα έρθει από τη Νέα Πέραμο και την Κινέτα»\n«Οι δύο ξεχασμένες από την οκταετή διοίκηση του Δήμου μας, Νέα Πέραμος και Κινέτα, είναι οι πόλεις που θα φέρουν την ανάπτυξη στον Δήμο μας» αναφέρει χαρακτηριστικά σε άρθρο του ο επικεφαλής του δημοτικού συνδυασμού του Δήμου Μεγαρέων, «Όμορφες Πόλεις», Άγγελος Μακρυγιάννης. «Ανάπτυξη, μία λέξη που υπάρχει μόνο στα λεξικά των δύο βιβλιοθηκών του δήμου μας». Στη συνέχεια αναφέρει:\nΕάν τελικά θα μπορέσετε να βρείτε το βήμα σας και προχωρήσετε έστω και ένα έργο από τα εκατοντάδες που έχετε εξαγγείλει, όλα αυτά τα χρόνια που περάσανε, τότε πραγματικά θα έχετε κάνει ένα μεγάλο βήμα για τις πόλεις μας. Έργο δικό σας και όχι του κράτους ή της περιφέρειας που και αυτά με τον τρόπο σας τα καθυστερείτε, είτε για να φανούν στις εκλογές, είτε για να τα δείξετε ως δικά σας όπως συνηθίζετε. Συγγνώμη ξέχασα και τα ανταποδοτικά του καλωδίου που και αυτά ξεχάστηκαν, όπως τόσα άλλα στο παρελθόν.\nΣτη Νέα Πέραμο πρέπει άμεσα να ξεκινήσουν η αποκατάσταση του βομβαρδισμένου τοπίου που έχει αφήσει ύδρευση και αποχέτευση. Δεύτερον το παραλιακό μέτωπο μιας και το έχετε εξαγγείλει πρόσφατα και σύνδεση του με τον πεζόδρομο της σχολής πυροβολικού. Σε άμεση προτεραιότητα πρέπει να βάλετε την αναβάθμιση των υπηρεσιών καθαριότητας και πρασίνου γιατί η εικόνα που δείχνουμε προς τα έξω δεν είναι αντάξια της ιστορίας της Νέας Περάμου. Σκουπίδια, μπάζα, ογκώδη απορρίμματα παντού και όλοι οι κοινόχρηστοι χώροι απωθούν τους λίγους επισκέπτες που τελικά βρήκαν το δρόμο και ήρθαν. Επιπλέον να αυξήσουμε τους χώρους στάθμευσης, αλλά και να ξανασχεδιάσουμε τους ήδη υπάρχοντες.\nΤέλος να διαφημίσουμε σωστά την όμορφή μας Νέα Πέραμο με ένα πλούσιο πρόγραμμα εκδηλώσεων για όλη την περίοδο του καλοκαιριού κερδίζοντας τον ημερήσιο τουρίστα μιας και τα καταστήματα στην Νέα Πέραμο είναι έτοιμα να δεχτούν πολλές χιλιάδες κόσμου.\nΚλείνοντας ας μην ξεχνάμε τη Βαρέα μας μιας και περιμένει πολλές δεκαετίες στάσιμη. Η Θάλασσα θα φτάσει σε λίγο καιρό στα σπίτια και εμείς θα λέμε, ότι περιμένουμε τις άδειες για να κάνουμε το έργο!\nΆγγελος Μακρυγιάννης Βαρέα Κινέτα Νέα Πέραμος Όμορφες Πόλεις\nΑΓΣ Νηρέας: «Ο Σύλλογος των Πρωταθλητών - Ακόμα μια χρονιά διακρίσεων»


TÜV Hellas (TÜV NORD): Πιστοποίηση τύπου ανελκυστήρα στην Κίνα από την TÜV HELLAS (TÜV NORD)\nH TÜV Hellas (TÜV NORD) ολοκλήρωσε με επιτυχία την πιστοποίηση ενός τύπου ανελκυστήρα της εταιρείας DIAO Elevator, στην Κίνα, σύμφωνα με τη νέα Ευρωπαϊκή Οδηγία ανελκυστήρων 2014/33/ΕΕ. Με βάση αυτή την πιστοποίηση του Φορέα μας η εταιρεία έχει πλέον τη δυνατότητα να εξάγει τον ανελκυστήρα στην Ευρώπη και διεθνώς.\nΗ πιστοποίηση περιελάμβανε αξιολόγηση του τεχνικού φακέλου σχεδιασμού του ανελκυστήρα και δοκιμές του πρότυπου ανελκυστήρα από επιθεωρητή της TÜV HELLAS (TÜV NORD) στον πύργο δοκιμών στο εργοστάσιο της εταιρείας στην πόλη Suzhou, 100 χιλιόμετρα από τη Σαγκάη.\nΗ επιλογή του Φορέα μας ανάμεσα από πολλούς Ευρωπαϊκούς φορείς πιστοποίησης που δραστηριοποιούνται στην Άπω Ανατολή αποδεικνύει για μια ακόμη φορά την αναγνωρισιμότητα του ονόματος, του σήματος, της αξιοπιστίας και της εμπειρίας της TÜV HELLAS (TÜV NORD) όχι μόνο στην Ελλάδα αλλά και διεθνώς.\nΗ δραστηριοποίηση της TÜV HELLAS (TÜV NORD) στο εξωτερικό είναι συνεχώς αυξανόμενη βασιζόμενη στην ποιότητα των υπηρεσιών και την εμπειρία των στελεχών του Φορέα, γεγονός που επιβραβεύεται από τις διεθνείς αγορές. Μόλις το 2015 ο Φορέας πραγματοποίησε ρεκόρ τζίρου με πάνω από 2εκ.€ στο εξωτερικό με παρεχόμενες υπηρεσίες στην Ευρώπη, Μέση Ανατολή αλλά και Αφρική.


Blog - Page 3 of 9 - Στέφανος Παπαναστασίου\n23 Ιούλ: Πως Έχασα 20 κιλά Και Τι Έμαθα Από Το Ταξίδι Της Αλλαγής\nΕίναι διαφορετικό να ακούς μερικές συμβουλές από κάποιον που μόλις πέτυχε και βίωσε μία αλλαγή πάνω στο σώμα και τη…\n23 Ιούλ: Πως έχασα το περιττό λίπος σε ένα μήνα\nΤα Χριστούγεννα το είχα παρακάνει, κυρίως με εξόδους. Ξενυχτούσα, κοιμόμουν λιγότερο. Χάλασα το βιολογικό μου ρολόι, έχασα από την παραγωγικότητα μου,…\n23 Ιούλ: Γιατί δεν είναι απαραίτητο το πρωινό γεύμα\nΣυχνά συναντώ τρομοκρατημένους ανθρώπους που μου λένε ”δεν μπορώ να κάνω δίαιτα γιατί δεν τρώω πρωινό”. Όλοι όσοι έχουν ασχοληθεί έστω…\n23 Ιούλ: Το βραδινό παχαίνει; (+μερικές έξυπνες διατροφικές επιλογές)\nΜία συχνή ανησυχία των περισσότερων ανθρώπων είναι το βραδινό γεύμα. Πολύ συχνά μου λένε ’’τρώω το βράδυ, γι’αυτό παχαίνω’’, κάτι που…\n23 Ιούλ: Από αύριο ΚΟΜΜΕΝΑ όλα – Γιατί αυτή η νοοτροπία σε οδηγεί στην αποτυχία!\nΠολλές φορές χρειάζεται να ”πεθάνεις” για να αναγεννηθείς.Όλοι έχουμε ένα σύνολο πεποιθήσεων και συμπεριφορών που μας βοηθάνε να διαμορφώνουμε την…


BasketStories - Φτιάξε το ρόστερ της Εθνικής για το Μουντομπάσκετ της Κίνας - 2ο μέρος!\nΦτιάξε το ρόστερ της Εθνικής για το Μουντομπάσκετ της Κίνας - 2ο μέρος!\nΤο δεύτερο μέρος της ψηφοφορίας του BasketStories όπου μπορείτε να επιλέξεις τους δικούς σου 12 εκλεκτούς για το ρόστερ της Εθνικής μας ομάδας!\nΔημοσιεύτηκε: 12/08/2019 16:36\nΗ Εθνική μας ομάδα βρίσκεται στην καρδιά της προετοιμασίας της ενόψει του Παγκοσμίου Κυπέλλου της Κίνας, που ξεκινά στις 31 Αυγούστου, έχοντας δώσει ήδη τα πρώτα της φιλικά παιχνίδια, στο τουρνουά της Κρήτης, όπου είχε μια ιδιαίτερα ενθαρρυντική παρουσία απέναντι σε Ουγγαρία και Ιράν.\nΣτο πλαίσιο αυτό, το BasketStories διεξάγει το δεύτερο μέρος της ψηφοφορίας για το ιδανικό ρόστερ της Εθνικής μας ομάδας στην Κίνα, όπου μπορούν όλα τα μέλη να ψηφίσουν εκ νέου τους 12 παίκτες που θεωρούν ότι πρέπει να απαρτίζουν το ρόστερ της ομάδας στην επερχόμενη διοργάνωση.\nΟ σκοπός είναι να αποτυπωθεί μ' αυτόν τον ιδιαίτερο τρόπο η εικόνα της ελληνικής ομάδας και των παικτών της στα φιλικά προετοιμασίας, φυσικά όσον αφορά την "κοινή γνώμη", όπως αυτή διαμορφώνεται μετά από τα εκάστοτε αγωνιστικά δείγματα, όσο μάλιστα πλησιάζουμε προς την επίσημη έναρξη του Παγκοσμίου Κυπέλλου. Έτσι, το δεύτερο μέρος της ψηφοφορίας θα διαρκέσει μέχρι και την έναρξη του τουρνουά Ακρόπολις, στις 16 Αυγούστου για να το διαδεχθεί μετά και το τρίτο μέρος, αμέσως μετά την ολοκλήρωση του τουρνουά.\nΣτην παρακάτω εικόνα μπορείτε να δείτε τα αποτελέσματα του πρώτου μέρους της ψηφοφορίας.\nΠλέον, έχουν απομείνει 16 παίκτες, μιας και ο Χρήστος Σαλούστρος ήταν ο πρώτος που κόπηκε από τον Θανάση Σκουρτόπουλο, όπως λίγο πολύ "έδειξαν" και οι δικές σας επιλογές στη ψηφοφορία του BasketStories.\nΜπες λοιπόν στη σελίδα της ψηφοφορίας και επέλεξε τους 12 εκλεκτούς, κλικάροντας απλά πάνω στο όνομά τους. Οι επιλογές σου θα δεις να αλλάζουν χρώμα και αυτές είναι που θα περάσουν στα τελικά αποτελέσματα.\nΟ διαχωρισμός των παικτών ανά θέση είναι ενδεικτικός, ενώ δεν υπάρχει περιορισμός στον αριθμό των παικτών που μπορείς να επιλέξεις ανά θέση. Για παράδειγμα μπορείς να επιλέξεις τέσσερις πλέι μέικερ, ή τέσσερις σμολ φόργουορντ. Το μόνο που πρέπει να έχεις υπόψη σου είναι να έχεις επιλέξει 12 παίκτες πριν πατήσεις το τελικό ΟΚ.\nΌσο για τη διαβάθμιση των χρωμάτων, αυτά είναι ενδεικτικά των επιλογών των παικτών ανάμεσα σε όλους τους αναγνώστες του BasketStories. Όσο πιο έντονο το χρώμα, τόσο πιο δημοφιλής η επιλογή του παίκτη. Αφού ψηφίσεις βέβαια, θα μπορείς να δεις αναλυτικά και τα ποσοστά του κάθε παίκτη, ανάμεσα από όλες τις επιλογές του κοινού!\nΝα σημειώσουμε επίσης πως θα πρέπει να πραγματοποιήσεις μια απλή τυπική εγγραφή στο BasketStories για να ψηφίσεις τους 12 εκλεκτούς σου, αν δεν είσαι ήδη μέλος της παρέας μας.\nΦτιάξε λοιπόν τώρα το δικό σου ρόστερ για την Εθνική μας ομάδα ενόψει του Παγκόσμιου Κυπέλλου στην Κίνα και μείνε συντονισμένος στο BasketStories για τα επόμενη μέρη της ψηφοφορίας αλλά και πολλές ακόμα εκπλήξεις ενόψει Μουντομπάσκετ!


Bloggers ενωμένοι ποτέ νικημένοι!!: «Κολομπαρίστικα» (!;)\nΤΑΡΑΓΜΕΝΗ και ανήσυχη στο βραδινό «παράθυρο» η κα Μπακογιάννη και το (πέτρινο) χαμόγελο να εναλλάσσεται με το (γνωστό) άγριο βλέμμα της. Δεν ήταν η γνωστή Ντόρα με τον πειστικό της λόγο, που σε κάνει να το ξεχάσεις πως είναι κόρη του κ. Μητσοτάκη. Δεν της χρεώσαμε, βέβαια, το…προπατορικό της αμάρτημα, δεν της ζητήσαμε λογαριασμό για την «ανακωχή», ωστόσο, οι προεκλογικές μέρες ήσαν λιγοστές για να «απορροφήσουν» την…κωλοτούμπα της, στο όνομα της σωτηρίας της πατρίδας.\nΚΑΠΟΙΕΣ «τραβηγμένες» λέξεις και όρους δεν τους αντέχει ο δημόσιος διάλογος, αλλά η Ντόρα το…διέπραξε. Με τον κ. Παπαδημούλη απορούντα για τη χρήση…σεξουαλικής ορολογίας εκ μέρους της, που συνιστά βρισιά. Βρέθηκε σε δύσκολη θέση και κατέφυγε στη βωμολοχία για να σκεπάσει την αμηχανία της; Έτσι κι αλλιώς, δεν έχει θέση στα χείλη μιας γυναίκας η λέξη «κολομπαρίστικα». Την πήρε πίσω, η εντύπωση παραμένει κι εμείς προσφύγαμε στα λεξικά: «Κολομπαρίστικα»=το επίρρημα (εμπνεύσεως Ντόρας) του «κολομπαράς» =αρσενοκοίτης= συνουσιαζόμενος με άντρα έχοντας ρόλο ενεργητικό, παιδεραστής αγοριών («τουρκικού» ετύμου, ελληνικής αργκό, με παρετυμολογική επίδραση της λ. κώλος).\nΝΑ ξαναπάμε στην κα Μπακογιάννη-πολιτικό και κόρη του κ. Μητσοτάκη. Δεν σκιάζεται να θίξει, δημόσια, θέματα «επικίνδυνα». Μιλάει με άνεση για Siemens και δείχνει τον (τους) απέναντι. Κι αυτοί (οι απέναντι) δεν τη ρωτούν ποιος, πότε και πώς «φυγάδευσε» τον κ. Χριστοφοράκο, ούτε για αποδέκτες δώρων και…κατσαρολικών.


Σκέψεις Archives - Page 20 of 20 - Μαμά...δες Μπαμπά...δες!\nby mamadesmpampades • 18/06/2010 • 0 Comments\nΩς μαμάδες και μπαμπάδες όλοι περάσαμε εκείνη την μοναδική στιγμή του ερχομού μιας νέας ψυχής στην καθημερινότητά μας… Και πάντα μας γεννάει συναισθήματα μοναδικά…που σχεδόν όσοι έχουμε blog κάποια στιγμή τα αποτυπώσαμε σε αναρτήσεις μας. Έτσι και η μαμά Λυδία…\nExpect the Unexpected When You ‘re Expecting\nby mamadesmpampades • 14/06/2010 • 0 Comments\nΗ μοναδική εμπειρία της εγκυμοσύνης δίνει πολλές φορές ένα καλό έναυσμα για πολλές αναρτήσεις ή ακόμη και για το ξεκίνημα νέων blogs. Ποια μαμά δεν έψαξε στο διαδίκτυο στην αρχή τουλάχιστον της εγκυμοσύνης της για προσωπικές καταγραφές και εμπειρίες άλλων…\nby mamadesmpampades • 04/06/2010 • 0 Comments\nΣυχνά συνειδητοποιούμε και μείς μαζί με την Debby ότι πολλές από τις φράσεις που χρησιμοποιούμε τις έχουμε κληρονομήσει από τους γονείς μας. Αυτό που δεν έχουμε συνειδητοποιήσει είναι αν τελικά οι φράσεις αυτές εκφράζουν μια στάση αισιοδοξίας ή μια στάση…\nΗ φίλη μας η Μ. έχει ένα blog το οποίο θέλει να μοιράζεται μόνο με τους φίλους της. Σαν πολύ καλή μας φίλη όμως δεν μας αρνήθηκε να δημοσιεύσουμε εδώ ένα της κείμενο ολόκληρο (χωρίς σύνδεσμο όμως), το οποίο όταν τον…


Smart Generation » ΑΓΓΛΙΚΑ ΓΙΑ ΕΝΗΛΙΚΕΣ\n“Υou can’t teach an old dog new tricks” λένε στην Αγγλία όμως στην πραγματικότητα αυτό δεν είναι αλήθεια. Έρευνες από δεκαετίες πριν, δείχνουν ότι ένας ενήλικας έχει εγκέφαλο με πολύ αναπτυγμένες δυναμικές δομές που μπορούν να αλλάξουν ύστερα από μια νέα εμπειρία.\nΔηλαδή ποτέ δεν είναι αργά να μάθει κανείς αλλά όσο πιο μεγάλος γίνεσαι τόσο πιο αργά μαθαίνεις. Απλά είναι θέμα χρόνου και προσπάθειας.\nΣτο κέντρο ξένων γλωσσών SMART GENERATION στη Λάρισα κάνουμε σε ενήλικες Αγγλικά, Γαλλικά, Γερμανικά, Ιταλικά , Τούρκικα, Πολωνικά και Ρώσικα. Τα τμήματα μας είναι και πρωινά και απογευματινά. Ξεκινάμε από αρχές Οκτώβρη και σταματάμε το Μάιο. Δεν είναι ανάγκη να κάνετε ασκήσεις στο σπίτι και δεν είναι ανάγκη να δώσετε κάποιο πτυχίο. Μιλάμε στη ξένη γλώσσα από το πρώτο μάθημα. Η διδασκαλία γίνεται με τη χρήση διαδραστικού πίνακα και βιβλίου.\nΤο θέμα είναι : είσαι ενήλικας και θες να μάθεις μια ξένη γλώσσα; Γιατί αργείς. Εμείς ξεκινήσαμε…. στο SMART GENERATION\nTags : 2017, αγγλικά για ενήλικες, γαλλικά για ενήλικες, γερμανικά για ενήλικες, ενήλικες, ιδιαίτερα, ιταλικά για ενήλικες, λαρισα, πτυχία αγγλικών\nWe wish you the best for the New Year


a-P e l l a: Ωρες απογραφής\n«Επιτέλους, απογραφήκαμε» είπε και αποθήκευσε το αρχείο με την απόδειξη ότι το «νοικοκυριό» της είχε καταγραφεί πλήρως. Πόσοι κατοικούν μόνιμα στο σπίτι, αν κάποιοι κάποτε που ζούσαν εκεί έφυγαν για το εξωτερικό, πόσοι δούλευαν και πόσοι όχι.\nΚαι το σπίτι, πόσα δωμάτια έχει; Το μπάνιο είναι λειτουργικό; Πώς θερμαίνεται το σπίτι τον χειμώνα και πώς δροσίζεται το καλοκαίρι; Και το νοικοκυριό έχει αυτοκίνητα; Πόσα;\nΕκλεισε τον υπολογιστή και γύρισε λίγο το σπίτι. Ολα σωστά τα είχε πει: τόσοι άνθρωποι, τώρα, τόσα δωμάτια, τόσο από αυτό και τόσο από εκείνο. Σκεφτόταν όσα δεν απογράφηκαν, πόσα ήρθαν και πόσα έφυγαν τη δεκαετία που πέρασε.\nΑνθρωποι ήταν πια μόνο φωτογραφίες, αλλά εκείνη μερικές φορές έπιανε τη μυρωδιά τους στον χώρο, κι ας είχε αλλάξει το σπίτι και ας είχε φρεσκοβαφτεί. Οι γωνίες του έκρυβαν μέρες χαράς μεγάλης και μέρες λύπης που δεν μπορούσε πια να μετρηθεί. Ηρθε και έφυγε (;) κι αυτή, άλλαξε μορφές και βρήκε κι αυτή τη γωνιά της.\nΔεν καταλάβαινε γιατί αυτή η απογραφή την είχε κουράσει τόσο. Αλλωστε όλα έγιναν τόσο εύκολα, τόσο γρήγορα, τόσο απλά. Ούτε επισκέψεις απογραφέων, ούτε αγωνία μη χαθεί το ραντεβού, ούτε τίποτα. Εκείνη, ο καφές της, οι πιτζάμες της και ο υπολογιστής της. Και οι μοναδικοί αριθμοί ΑΦΜ και ΑΜΚΑ καθενός, οι ημερομηνίες γέννησης και τίποτα άλλο, σχεδόν.\nΜονάδες στο σύνολο μια χώρας που δεν ξέρει πού πατάει και πού βρίσκεται. Αριθμοί στατιστικής: τόσοι ήμασταν, τόσοι γίναμε, τόσους χάσαμε και τόσους κερδίσαμε... Σε λίγες ημέρες θα έβγαινε και ο λογαριασμός, με τα κατάλληλα συμπεράσματα. Θα βγουν οι στατιστικολόγοι και θα εξηγήσουν τα εύκολα πώς και γιατί και θα επιφυλαχθούν για τα άλλα, τα σημαντικά.\nΚάποια πάντως δεν μπορούν να απογραφούν, ούτε να περιγραφούν συχνά με λόγια: πόσες γιορτές και πόσα κλάματα φιλοξένησαν τα δωμάτια κάθε σπιτιού, πόσα γεννητούρια και πόσες κηδείες, πόσα βιβλία στοιβάχτηκαν στις βιβλιοθήκες τους και πόσες μουσικές ακούστηκαν. Αν γράφτηκαν ποιήματα μέσα σ’ αυτούς τους τοίχους και τι ήταν αυτό που τα ενέπνευσε. Πόσα τραγούδια σιγοψιθυρίστηκαν ή ακούστηκαν φωναχτά τα πρωινά της Κυριακής και γιατί μιλούσαν. Ποια ήταν η λέξη στους στίχους τους που γέννησε τα βαθύτερα συναισθήματα και ποια η νότα που προκάλεσε εκείνο το ρίγος στη ραχοκοκαλιά που λόγια και χρώματα δεν υπάρχουν να το εξηγήσουν.\nΠόσοι άνθρωποι είναι εκεί, αλλά είναι περισσότερο απόντες από ποτέ. Και ποιες ανθρώπινες σκιές γεμίζουν τις χαραμάδες στα παράθυρα της μνήμης. Πόση αγωνία και πόσα προβλήματα και πόσος κόπος και πόσες -αν υπήρξαν- στιγμές ανέλπιστης τύχης σε έφεραν εκεί που είσαι τώρα. Τι σε απασχολεί και τι σε φοβίζει για το μέλλον, τι θα ’θελες να κάνεις αύριο και πού θέλεις να βρίσκεσαι σε 10 χρόνια.\nΑλλά και τα όνειρα που οι άνθρωποι δεν έφεραν εις πέρας, κι ας είχαν σχεδιαστεί με τη μεγαλύτερη λεπτομέρεια στο τραπεζάκι του σαλονιού και ζωγραφίστηκαν με φωτεινές αποχρώσεις κάποια βράδια σ’ ένα στενό μπαλκόνι, συντροφιά με ένα κρασί ή ένα κρύο τσάι. Πόσα χαμόγελα τότε, πόση παραίτηση μετά...\nΟμως αυτά δεν είναι δουλειά του απογράφου, ούτε φυσικά του εντολέα του. Αλλη είναι η δική τους η δουλειά: τακτική, μεθοδική, βάσει μαθηματικών μοντέλων και επιστημονικών μεθόδων.\nΑυτά σκεφτόταν όταν γύρισε στο γραφείο. Φύλαξε σε ένα συρτάρι το έγγραφο με τον κωδικό της απογραφής, έλεγξε ξανά το αποθηκευμένο έγγραφο με τις βεβαιώσεις και πήγε στο σαλόνι. Εξω είχε σκοτεινιάσει, ο ουρανός ήταν βαρύς, προμήνυε βροχή, όπως όλα τα τελευταία βράδια.\nΑποφάσισε να φτιάξει με ζεστή σούπα με τραχανά -ο τελευταίος που είχε απομείνει από εκείνον τον παλιό, τον καλό, που τον φύλαγε για τις ώρες της παρηγοριάς. Θα του έριχνε και λίγο κόκκινο πιπέρι. Και πιο αργά θα πήγαιναν όλοι να κοιμηθούν: όσοι υπήρχαν ακόμη και όσοι έφυγαν. Αλλά αυτό δεν θα το κατέγραφε κανείς.\nΕτικέτες απογραφή, απουσίες, Αρχική σελίδα, ζωή, κτίσματα, όνειρα, πληθυσμός, προσδοκίες, στην κοινωνία, σχέδια, apografi


3.1 Λιπίδια και διατροφή – Βιοχημεία | Μεγαλώνοντας με τον HIV\nHome Κεφάλαιο 3ο: Πτυχές της Ιατρικής Φροντίδας 3.1 Λιπίδια και διατροφή - Βιοχημεία\nΤα λίπη (λιπίδια) είναι αναγκαία για τη ζωή μας, αλλά υπάρχουν καλά και κακά λιπίδια. Η αγωγή κατά του HIV μπορεί να αυξήσει τα επίπεδα κακών λιπιδίων. Είναι σημαντικό να παρακολουθείς σε τακτική βάση τις τιμές των λιπιδίων σου, είτε ακολουθείς αγωγή είτε όχι.\nΤα λιπίδια είναι λίπη που έχουν απορροφηθεί από το πεπτικό σύστημα και έχουν μετατραπεί σε υλικό που αποθηκεύεται και αξιοποιείται σαν πηγή ενέργειας. Τα λιπίδια είναι αναγκαία για μια υγιή ζωή, αφού συμμετέχουν στη συντήρηση των μυών και των οστών και είναι επίσης απαραίτητα για τη φυσιολογική λειτουργία του εγκεφάλου. Υπάρχουν δύο διαφορετικά είδη λιπιδίων, η λεγόμενη χοληστερίνη και τα τριγλυκερίδια.\nΤα τριγλυκερίδια (TG) βρίσκονται στην κυκλοφορία του αίματος και η παρουσία τους σε παθολογικά υψηλά επίπεδα μπορεί να προκαλέσει καρδιοπάθειες, φλεγμονή του παγκρέατος, καθώς και διαβήτη. Η χοληστερίνη διακρίνεται σε δύο διαφορετικούς τύπους. Η Λιποπρωτεΐνη Υψηλής Πυκνότητας (HDL) απομακρύνει τη χοληστερίνη από το σώμα και είναι επομένως γνωστή σαν «καλή χοληστερίνη». Η Λιποπρωτεΐνη Χαμηλής Πυκνότητας (LDL) μεταφέρει τη χοληστερίνη σε όλο το σώμα, μπορεί να αποθηκευτεί σε μεγάλες ποσότητες και είναι γνωστή ως «κακή χοληστερίνη». Τα υψηλά επίπεδα συνολικής χοληστερίνης και κακής χοληστερίνης ενοχοποιούνται για τις καρδιακές παθήσεις.\nΣτις εξετάσεις αίματος που κάνουμε για τον προσδιορισμό των λιπιδίων, μετράμε τα επίπεδα της συνολικής χοληστερίνης, της καλής χοληστερίνης και των τριγλυκεριδίων. Είναι σημαντικό να μην έχεις φάει προτού σου πάρουν δείγμα αίματος, αφού ένα γεύμα πλούσιο σε λιπαρά θα δείξει ασυνήθιστα υψηλές τιμές, αν ακολουθήσει αιμοληψία αμέσως μετά. Τα επίπεδα χοληστερίνης αυξάνονται και για τους άντρες και για τις γυναίκες με την πάροδο του χρόνου. Αν πέσουν τα επίπεδα κακής χοληστερίνης και αυξηθούν τα επίπεδα καλής χοληστερίνης, μειώνεται ο κίνδυνος εμφάνισης καρδιαγγειακών παθήσεων.\nΗ αντιρετροϊκή αγωγή μπορεί να προκαλέσει αύξηση των λιπιδίων (η λεγόμενη υπερλιπιδαιμία). Ο γιατρός που σε παρακολουθεί τακτικά θα σου δώσει συμβουλές σε περίπτωση που χρειαστεί να αλλάξεις τον τρόπο ζωής σου και την αγωγή σου. Οι έρευνες δείχνουν ότι η λήψη φαρμάκων για τη μείωση της χοληστερίνης κάνει καλό στο γενικό πληθυσμό προχωρημένης ηλικίας. Έχουμε μια ποικιλία από φάρμακα στη διάθεσή μας για να αντιμετωπίσουμε τους διάφορους τύπους υψηλής χοληστερίνης. Το πιο κοινό φάρμακο είναι οι στατίνες. Όσον αφορά τα οροθετικά άτομα, πρέπει να είμαστε προσεκτικοί και να διαλέξουμε μια στατίνη που να έχει λιγότερες παρενέργειες και να είναι λιγότερο πιθανό να αλληλεπιδράσει με την αντιρετροϊκή αγωγή.


Ο άνθρωπος από τη Μαντζουρία: Εκεί που σταματά η λογική της αγοράς (αλλά και εν γένει)\nΑναρτήθηκε από Manchurian στις 6:39 μ.μ.\nΚι όχι μόνο αυτό. Είναι που η φτώχεια κι η ανεργία χτυπάνε και τους εργαζόμενους άνω των 40. Πουτάνα αγορά, για 700 ευρώ... Καλά τα λέτε.\n25/1/08, 8:15 μ.μ.\nΠάντα είχα την εντύπωση ότι αν καταφέρεις και υποκλέψεις κάτι σαν αυτό το λογισμικό σχεδίασης, δε θα το πουλήσεις βάζοντας "αγγελίες σε ιστοσελίδες". Και δε θα πληρωθείς μέσω "εταιρειών εμβασμάτων". Κάπως αλλιώς πρέπει να γίνονται αυτά τα πράγματα.\nΤι τα θες όμως, η ζωή είναι σκληρή όταν φτάνεις στο παρά πέντε των 60 -όπως παρατήρησε κι ο ανωτέρω ποιητής. Πουλιέσαι για ένα κομμάτι ψωμί. Είναι η περίφημη "γενιά των € 700" (κάθε ηλικίας).\n26/1/08, 2:04 π.μ.\nΠροσπαθώ να σκεφτώ τι δελτίο τύπου θα σκαρφιστούν αν συλληφθεί κάποιος έχοντας στη κατοχή του το America's Army. Αλλά αυτό εμπίπτει στη δικαιοδοσία Βερύκιου. Εκεί δεν σταματάει η λογική. Παγώνει ο ίδιος ο χρόνος, από το φόβο του.\n27/1/08, 12:35 π.μ.


22.11.2017 / ΣΤAΘΗΣ Σ.\nΜετά (και πριν από την επόμενη) καταστροφή…\n(Σας) την έχω ξαναδιηγηθεί (επί «Ελευθεροτυπίας») την ιστορία που θα σας πω. Αλλά επειδή το κακό επαναλαμβάνεται, η επανάληψη μιας διήγησης περί το καλό μπορεί να βοηθήσει λιγάκι. Αυτή η ιστορία αποδίδεται στον Πλάτωνα και την έχει διασώσει ο Πλούταρχος (αν θυμάμαι καλά).\nΕπί Περικλή λοιπόν, μια ημέρα ένας γέροντας στάθηκε ακίνητος στη μέση της Αγοράς κι αγνάντευε τον Υμηττό. Στην αρχή οι Αθηναίοι απόρησαν, μετά, πειραχτήρια καθώς ήταν, άρχισαν να λοιδωρούν τον γέροντα και να τον περιπαίζουν. Ακίνητος εκείνος, άγαλμα.\nΤην επόμενη ημέρα ο γέροντας τα ίδια. Ακίνητος αγνάντευε τον Υμηττό. Και τη μεθεπόμενη. Ανησύχησαν επιτέλους οι Αθηναίοι και κόψανε την πλάκα. Ψυχανεμίσθηκαν ότι κάτι κακό συμβαίνει, κι έτσι αντί να φέρουν τους Σκύθες χωροφύλακες να μπουζουριάσουν τον γέροντα, έφεραν τους ιερείς να τον ερμηνεύσουν ή να τον ορμηνέψουν.\nΜε τα πολλά ο γέρος μίλησε. Και είπε: «τώρα πού θα κατοικούν οι θεοί;» Και όντως. Εκείνη την εποχή οι Αθηναίοι έκοβαν σωρηδόν δέντρα από τον Υμηττό για να ναυπηγούν πλοία. Τα λόγια του γέροντα διαπέρασαν την πόλη και τάραξαν τους πολίτες. Αποφάσισε λοιπόν ο Δήμος αμέσως να σταματήσει τη δήωση του Υμηττού και στο εξής να αγοράζει ξυλεία για τα πλοία απ’ τη Φοινίκη.\nΤο ίδιο συνέβη και επί Οθωμανών. Αυτήν τη φορά στον Μοριά. Κατά τα Ορλωφικά οι Τούρκοι είχαν φέρει, για να αντιμετωπίσουν τους επαναστατημένους Έλληνες, επικουρία Τουρκαλβανούς από την Αλβανία. Αυτοί οι τελευταίοι μετά το τέλος των Ορλωφικών δεν έφυγαν, αλλά παρέμειναν στην Πελοπόννησο, αποψιλώνοντας τα δάση της για να πουλάνε ξυλεία προς ναυπήγηση στους Ιταλούς.\nΉταν τόσο μεγάλο το κακό, που οι Τούρκοι σε συνεργασία με Έλληνες έβαλαν μαχαίρι στους καταστροφείς και σταμάτησαν τη λεηλασία της φύσης.\nΤο ίδιο κακό επανέλαβαν οι ναζί στην Κατοχή αποψιλώνοντας το όρος Αιγάλεω (από το οποίο ο Ξέρξης αντίκρισε τη συντριβή του από τους Σαλαμινομάχους). Εννοείται ότι το όρος Αιγάλεω ουδέποτε αποκαταστάθηκε, και, φαλακρό με τη σειρά του ατενίζει τη συντριβή της Ελλάδας από τους Έλληνες.\nΑπό τότε, την κλασική εποχή, την Τουρκοκρατία και την Κατοχή έχουμε προοδεύσει, όπως μιλιούνια δημάρχων, περιφερειαρχών, υπουργών και πρωθυπουργών καταδηλώνουν. Μέχρι και Κτηματολόγιο θα είχαμε φτιάξει,\nαν δεν πετροβόλαγε του Κίτσου η μάνα τα ποτάμια, αλλάζοντας έτσι τον ρουν των προεκλογικών προγραμμάτων. Βεβαίως σε κάποιες στιγμές υπερβάλλοντος ζήλου οι πολιτικάντηδες που υπόσχονται (γιοφύρια για) ποτάμια, φέρνουν εν τέλει χειμάρρους, αλλά πολιτική χωρίς θυσίες (πολιτών) δεν γίνεται. Πόσω μάλλον όταν οι συνθήκες υπερβαίνουν\nτη μελετημένη διακυβέρνηση. «Ήταν ακραία τα καιρικά φαινόμενα» διαβεβαίωσε ο Τσίπρας τον κ. Αναστασιάδη – έκανε ο καιρός κολωτούμπα κι έπεσε ο ουρανός στο κεφάλι μας, που θα έλεγε και ο Οβελίξ – τι να σου κάνει στη συνέχεια και ο Ραν ταν πλάν ;! Συνεπώς\nκακώς οργίζονται ορισμένοι που Τσίπρας - Μητσοτάκης - Φώφη - Δούρου νίπτουν τας χείρας των (στα λασπόνερα της πλημμύρας). Στην πραγματικότητα η τρέχουσα κυβέρνηση λαμβάνει τα μέτρα της ακριβώς όπως και οι προηγούμενες. Οχετός ο κ. Πολάκης, υπόνομος ο κ. Καρανίκας, καταβόθρα ο κ. Κωνσταντινέας – ιδού τα αντιπλημμυρικά έργα!\n(ΥΓ.: Για όποιον δεν το έχει καταλάβει ακόμα οι 21 νεκροί της πλημμύρας, δολοφονήθηκαν. Μόνον που δολοφονήθηκαν θεσμικώς. Κι επειδή, όπως αυτάρεσκα δηλώνουν τα μαλάκια της ομογενοποιημένης σκέψης, το «κράτος διαθέτει και ασκεί το μονοπώλιο της βίας», ούτε γάτα ούτε ζημιά.\nΟι άνθρωποι που έχασαν τη ζωή τους σε αυτήν την πλημμύρα προαναγγελθέντων θανάτων, είχαν ως φαίνεται περάσει κάποια στιγμή της ζωής τους από μια δίκη. Δίκη την οποίαν δεν είχαν αντιληφθεί και από την οποίαν είχαν καταδικασθεί εις θάνατον.\nΊσως μια λύση θα ήταν να δοθούν αποζημιώσεις και για τους τάφους…


Αξιολογήσεις του/της Cantique de Noël Φωνή, Πιάνο - Καντωριον, παρτιτούρες & καταχωρήσεις συναυλία δωρεάν\nΑξιολογήσεις του/της Cantique de Noël Φωνή, Πιάνο\nCantique de Noël Φωνή, Πιάνο\nΜπορείτε να βρείτε μια πλήρη έκδοση του κειμένου και βαθμολογία και mp3 για ενιαίων καταχωρίσεων\nσχετικά με http://tavernolaincanto.it/oh-holy-night-adam/\ntavernolaincanto · 28 Ιανουάριος 20172\nΕνδιαφέρουσες βαθμολογία, πάρα πολύ κακός δεν είναι στην κλίμακα των τενόρος\nEnzo Badalotti · 2 Ιανουάριος 20174\nJan · 20 Δεκέμβριος 20165\nΜια τέτοια εξαιρετική υπηρεσία. Λατρεύω αυτό το site\nDavid Beal · 14 Δεκέμβριος 20165\nΈνα από τα πιο όμορφα Χριστουγεννιάτικα κάλαντα. Ευχαριστούμε\nSara Piceni · 26 Οκτώβριος 20165\nΘα προτιμούσα το κείμενο στην αγγλική γλώσσα.\nRoberto Bondavalli · 20 Ιανουάριος 20164\nΈνα από τα πιο όμορφα χριστουγεννιάτικα τραγούδια\nAxel · 8 Δεκέμβριος 20155\nκαλό εκτός από το ότι είμαι λείπει περισσότερο κείμενο\nmauricio leal · 9 Σεπτέμβριος 20155\nEsperanza Casanova Laudien · 8 Δεκέμβριος 20145\nδεν Χριστουγεννιάτικη γιορτή χωρίς Minuit συνδικάτων...\nAnny Claes · 2 Δεκέμβριος 20144\nΑρχική σελίδα πάρα πολύ αυτό το κομμάτι\nBidule · 27 Νοέμβριος 20145\nSATB σκορ: http://tavernolaincanto.altervista.org/2010/11/oh-holy-night/\ntavernolaincanto · 5 Ιανουάριος 20143\nΘα ήθελα να συστήσω ακούγοντας αριστοτεχνική απόδοση του Roberto Alagna. Βρείτε μια γαλλική γλώσσα με μετάφραση, και να αντιπαραβάλετε τα συναισθήματα. Υπάρχει μια διαφορά του κόσμου, αλλά η μουσική εμπνέεται, πραγματικά από τους αγγέλους.\nColleen Anderson · 17 Δεκέμβριος 20135\nΗ έκδοση τραγουδιέται στα γαλλικά είναι πιο εκφραστική ήθελα ευχαριστώ για τη συμβολή. Καλά Χριστούγεννα.\nFermin Tolentino Lopez · 28 Νοέμβριος 20135\nbenito nuzzolo · 4 Σεπτέμβριος 20135\nΤι ευλογία να βρείτε τη μουσική φύλλο αυτό! Έψαχνα για αυτό γιατί στη χορωδία της εκκλησίας, πιστεύουμε να το τραγουδήσω για τα επόμενα Χριστούγεννα. Σας ευχαριστώ για μια τέτοια καλή υλικό!\nPatricia · 3 Σεπτέμβριος 20135\nΕίναι τα Κάλαντα που ήθελα και ότι το μεγαλύτερο μέρος με ευκολία στο τραγούδι.\nantonio marco · 23 Δεκέμβριος 20125\nΕΕ ja cantei έχει em ingles, canta pretendo ΑΓΟΡΑ - Φράνσις obra em.\nnatanael gonçalves · 17 Δεκέμβριος 20125\nΥπέροχη για να βρείτε την βαθιά έκδοση εδώ! Το είχαν φοβηθεί να μεταφέρουν την e-επίπεδη σημαντική έκδοση... Χειρίζεται σωστά σημειογραφία, καθαρό κείμενο, διανομή - όλα καλά...\nTia · 14 Δεκέμβριος 20125\nmame · 3 Οκτώβριος 20125\nΚαλύτερο! Αυτό το τραγούδι αγαπώ αστέρι!\njojojo · 26 Ιούνιος 20125\nΠώς έχετε ζητήσει αν θέλετε;\nΔεν μπορώ να βρω τις λέξεις: θα ivent και θα σας στείλουμε στο Cantorion.\nArdito TOSON · 21 Φεβρουάριος 20125\nhermonso q εισακουσθεί Lomas\nleo · 29 Ιανουάριος 20125\nΜια πανέμορφη τοποθεσία, προσφέρει ένα εύκολο λειτουργικότητα και προσφέρει τη μουσική με την Ηχογράφηση. Έκτακτη. Ευχαριστούμε.\nDr. Stephen F. R. Piotrowski · 1 Ιανουάριος 20125\nCA μεταφέρει εύκολα. Μου αρέσει ιδιαίτερα η υπέροχη φωνή\ngeorges · 27 Δεκέμβριος 20114\nΘέλετε, αλλά δεν μπορώ να το κατεβάσετε\nberenice · 27 Δεκέμβριος 20115\n"O Άγια Νύχτα" (Cantique de Noël) είναι ένα από τα κάλαντα που αξίζει να τραγουδιέται (με countertenor φωνή) από τραγουδίστρια ρωσική-Λεττονίας. Vitas για την επόμενη Χριστούγεννα CD αργότερα!\nTatianna Raquel · 22 Δεκέμβριος 20115\nΑπορρίφθηκε από ο Αρχιεπίσκοπος του Παρισιού, λόγω της ποιότητάς της "operatic", Cantique de Noel έχει γίνει ένα από τα πιο αγαπημένα και εμπνέει των Χριστουγέννων ύμνους σε όλο τον κόσμο. Προσωπικές και πραγματική, αυτό πηγαίνει κατευθείαν στην καρδιά της γεννήσεως, και προτρέπει, συγκαλεί, implores Χριστιανοί να αναγνωρίσω και να προσκυνήσω τον κύριο Σωτήρος. Επιλογή του Adam το ποίημα του Placide Cappeau ήταν μια εμπνευσμένη επιλογή και η μουσική του ένδοξη κάνει αυτό περισσότερο από δικαιοσύνη. Άλλες μουσικές του Adam να μην εξαντληθεί τόσο καλά αυτές τις ημέρες, αλλά τη φήμη του θα ζει για πάντα μέσα αυτό το υπέροχο χριστουγεννιάτικο τραγούδι.\nJon Dwyer · 22 Δεκέμβριος 20115\nπολύ ωραία χριστουγεννιάτικο τραγούδι, φέρνει στην ατμόσφαιρα\nSylvia Petit · 15 Δεκέμβριος 20115\nείναι πραγματικά ένα άσμα escepcional, γεμάτη πάθος για τον άνθρωπο, που έχει υποβάλει τις ελπίδες τους στην αγαπημένη Θεός, ευχαριστώ για έχοντας αυτές όμορφη ύμνος. Θα ήθελα πολύ να το στα ισπανικά μαζί με τη μουσική και το σκορ. Με εκτίμηση\nmonica lopez · 15 Δεκέμβριος 20115\nΕίναι μια πολύ όμορφη και χαρακτηριστικό με την περίοδο των Χριστουγέννων.\nJoão Luiz Lenz Fontoura · 28 Νοέμβριος 20115\nπολύ όμορφη παραδοσιακών αέρα των Χριστουγέννων\nForceille · 27 Νοέμβριος 20115\nΕίναι tudo muito bem. Acho από το vou να είναι σε θέση να παίξει\njaime lopez · 24 Νοέμβριος 20113\nτίποτα από το θαυμάσιο τραγούδι μπορώ να τραγουδώ αυτό από κοινού.\nkatia · 20 Νοέμβριος 20115\nlili · 19 Νοέμβριος 20114\ndonato · 17 Νοέμβριος 20115\nY.Sebregts · 12 Νοέμβριος 20115\nAntonio · 10 Νοέμβριος 20115\nHugo Brizuela · 29 Οκτώβριος 20115\nkika · 25 Οκτώβριος 20115\n2na · 22 Οκτώβριος 20115\narslan · 5 Οκτώβριος 20114\nenrico · 27 Σεπτέμβριος 20115\nΌμορφη συνοδεία πιάνου παιχνίδι, είμαι υπεύθυνος για το πιάνο, το κάνω και να παίξει με όλους στο σχολείο βιολί χριστουγεννιάτικη γιορτή του τρέχοντος έτους. Ωραία φωνή που ακούω σε ένα μέρος όπως Caruso.\nmaurice · 11 Μάρτιος 20115\nΠολύ κίνηση, πολύ ωραία (τραγουδιέται από Caruso το 1916)\nGrava-Jouve · 29 Δεκέμβριος 20105\nA + site! Δεν fuzz είτε στατική, απλά download!\nScout · 24 Δεκέμβριος 20105\nΠού είναι τα αγγλικά;\nNorie · 22 Δεκέμβριος 20101\nmasako tsuda · 17 Δεκέμβριος 20104\nLuke Chu · 16 Δεκέμβριος 20105\nMichel gasnier · 14 Δεκέμβριος 20105\ngasnier · 14 Δεκέμβριος 20105\nΑυτό το κομμάτι μου θυμίζει τα παιδικά μου χρόνια, ο πατέρας μου τραγουδάει τα Χριστούγεννα, το τροχαίο "r".\nMaurel · 6 Δεκέμβριος 20105\nzvo · 5 Δεκέμβριος 20105\nΜου αρέσει να τραγουδάω ιερά τραγούδια και κάλαντα.\nedno gatto da silva · 3 Δεκέμβριος 20105\nrachel · 29 Νοέμβριος 20105\nPilar camarillo · 29 Νοέμβριος 20105\nόμορφη αρμονία, ωραία λόγια. κείμενο που ταιριάζει τέλεια για τα Χριστούγεννα και μετά (αλλάζοντας το κείμενο, φυσικά).\nadele ferrari · 28 Νοέμβριος 20105\nΔυστυχώς, σε μια βαθιά θέση, μου ζήτησε στην αρχική έκδοση.\nChristin Mollnar · 23 Νοέμβριος 20103\nΑυτό είναι απόλυτα που ορίζονται για ένα κλαρινετίστας αρχάριος, όπως εγώ. Έχοντας δοκιμάσει αρκετές άλλες εκδοχές σε διάφορες κλειδιά, αυτό πρέπει να είναι η απλούστερη.\nPhil · 16 Δεκέμβριος 20095\nΓιατί να μην χρησιμοποιούν τη λέξη Χριστούγεννα; Είναι ένα τραγούδι * Χριστούγεννα *. Χριστέ μου, εσύ "Πόλεμος κατά των Χριστουγέννων" οι άνθρωποι είναι αντιπαθητικός. Εμείς (ναι, είμαι Χριστιανός επίσης) δεν είναι η αργία μόλις το Δεκέμβριο. Όσο για το τραγούδι, αυτό είναι πάντα ένα από τα αγαπημένα μου, μαζί με τραγούδια όπως Ποιο παιδί είναι αυτό; και ο Θεός Κύριοι Καλά Rest Ye.\nRick · 10 Δεκέμβριος 20095\nΣας ευχαριστώ για ακόμα ρητό "Χριστούγεννα" στο web site σας.\na friend · 3 Δεκέμβριος 20095\nAll music → Cantique de Noël → Παρτιτούρα → Αξιολογήσεις


Σουμπίνιο, ο... μολυβένιος μάγος της Λιβαδειάς! | Onsports.gr\nhome ΠοδόσφαιροSuper LeagueΣουμπίνιο, ο... μολυβένιος μάγος της Λιβαδειάς! Κοινοποιήστε\nΣουμπίνιο, ο... μολυβένιος μάγος της Λιβαδειάς!\tΣυντάκτης: Πλιάτσικας Κώστας\nΟποτε ο «μαέστρος» Σουμπίνιο κρατάει την μπαγκέτα του μαέστρου, η «ορχήστρα» του Λεβαδειακού παίζει χωρίς φάλτσα και οι αντίπαλοι υποτάσσονται στα ακούσματα. Κάτι περισσότερο ξέρουν ασφαλώς στο Αγρίνιο. Το Onsports ανοίγει το βιβλίο του Βραζιλιάνου «μάγου» των Βοιωτών. Ο «Σούμπι» μετέτρεψε σε one man show την αναμέτρηση με τον Παναιτωλικό και με δύο γκολ που έφεραν την υπογραφή του, καθάρισε την… μπουγάδα της νίκης. Τα ευλογημένα… στραβά πόδια του Βραζιλιάνου μέσου, κάνουν πάταγο στην Λιβαδειά και βάζουν υποθήκη για την παραμονή της τοπικής ομάδας στην Super League. Το Onsports πραγματοποιεί ένα μίνι φλας μπακ στην καριέρα του, τον ερχομό του στην χώρα μας, την ανακάλυψή του από τον Εθνικό και αρκετά άλλα ενδιαφέρονται στοιχεία που συνοδεύουν το βιογραφικό του 25χρονου άσου. @ Ξεκίνησε την καριέρα του το 2002 στην Σάο Πάολο και εν συνεχεία αγωνίστηκε τις Κασίμα Άντλερς, Ναούτικο, Αμέρικα, Ρίο Κλάρο και Κοϊτίμπα. Τη σεζόν 2007-08 φόρεσε τη φανέλα της Πόντε Πρέτα και Σάο Πάολο, ενώ το 2008 η Λεϊσόες απέκτησε τα δικαιώματά του. @ Την επόμενη χρονιά εντάχθηκε στο ρόστερ του Εθνικού. Το 2010 τον απέκτησε ο Ολυμπιακός δίνοντάς τον δανεικό στον Πανσερραϊκό. Ο νεαρός Βραζιλιάνος συνέχισε και τη νέα χρονιά μακριά από το Ρέντη ως δανεικός και συγκεκριμένα στον ΟΦΗ. Από τον περασμένο Γενάρη αγωνίζεται δανεικός στον Λεβαδειακό.\n@ Στα 23 του χρόνια είχε προλάβει να αγωνιστεί σε επαγγελματικό επίπεδο με οκτώ διαφορετικούς συλλόγους (!) μεταξύ των οποίων η Κασίμα Αντλερς στην Ιαπωνία. Η πορτογαλική Λεϊσόες αποτέλεσε τον πρώτο του ευρωπαϊκό σταθμό την σεζόν 2008-09, ωστόσο η συνεργασία τους έλαβε άδοξο τέλος λόγω οικονομικών προβλημάτων, παρά το γεγονός ότι αποτελούσε ένα από τα αγαπημένα παιδιά των φανατικών οπαδών της ομάδας. @ Ο Ατρόμητος ήταν ο πρώτος σύλλογος της ημεδαπής στον οποίο προτάθηκε το καλοκαίρι του 2009. Ο παίκτης δεν έκανε «κλικ» στους Περιστεριώτες και στο φινάλε της μεταγραφικής περιόδου υπέγραψε στον Εθνικό. Η πειραϊκή ομάδα εξασφάλισε το 25% των δικαιωμάτων του, ενώ το άλλο 75% έμεινε στο γραφείο μάνατζερ που τον εκπροσωπούσε. @ Ο Ανδρέας Νινιάδης έκανε δεύτερο σπίτι του το γήπεδο του Ελληνικού (έδρα του Εθνικού) την σεζόν 2009-10 στο πλαίσιο του scouting report του Βραζιλιάνου μέσου. Ο άλλοτε σκάουτερ της πειραϊκής ομάδα, γρήγορα διέκρινε την άριστη τεχνική κατάρτιση, την κάθετη πάσα και το φαρμακερό σουτ του «Σούμπι» και εισηγήθηκε με κλειστά μάτια στην διοίκηση την μετακόμισή του στου Ρέντη. @ Στις 18 Αυγούστου 2010 πέρασε από τα γραφεία της Πλατείας Αλεξάνδρας και υπέγραψε τετραετές συμβόλαιο με τον Ολυμπιακό. Λίγες ημέρες αργότερα πήρε «φύλλο πορείας» για τις Σέρρες, προκειμένου να αγωνιστεί για ένα χρόνο δανεικός στον Πανσερραϊκό. @ Είναι μέλος της Ευαγγελικής Εκκλησίας, η οποία αποτελεί «κομμάτι» του προτεσταντισμού. Μάλιστα, ο αδερφός του είναι πάστορας στην πατρίδα τους!\n@ Φοράει την φανέλα με το νούμερο 86. που αποτελεί την χρονολογία της γέννησης του. @ Το πλήρες όνομά του είναι Μαρινάλντο Σίσερο ντα Σίλβα και το παρατσούκλι του Σουμπίνιο που σημαίνει «μολυβένιος». Το συγκεκριμένο προσωνύμιο αποτελεί έμπνευση της μητέρας του, με αφορμή τα παραπανίσια κιλά με τα οποία γεννήθηκε. @ Εχει να το λεει πως κάνει καλή εξωγηπεδική ζωή, δεν καπνίζει και δεν βγαίνει έξω τα βράδια.\n@ Δεν το κρύβει πως στόχος του είναι να επιστρέψει δριμύτερος στον Πειραιά και να του δοθεί η ευκαιρία να παίξει στον Ολυμπιακό. @ «Ανήκω στον Ολυμπιακό και από την πλευρά μου θα προσπαθήσω να αποδείξω ότι αξίζω μία ακόμη ευκαιρία, τόσο στην διοίκηση, όσο και στον προπονητή Ερνέστο Βαλβέρδε. Ξέρω ότι κάτι τέτοιο δεν θα είναι εύκολο, αφού υπάρχουν αρκετοί ποιοτικοί ποδοσφαιριστές, αλλά θα προσπαθήσω με όλες μου τις δυνάμεις» τόνισε σε πρόσφατη συνέντευξη του. Κατηγορία: Super League


Α' ΚΑΤΗΓΟΡΙΑ ΜΠΑΣΚΕΤ: Ξεχωρίζει το ντέρμπι κορυφής Καλαμάτα '80 - Σύλλογος Δρομέων - NOTOSPORT\nΠαρασκευή, 16 Ιανουάριος 2015 20:39\nΑ' ΚΑΤΗΓΟΡΙΑ ΜΠΑΣΚΕΤ: Ξεχωρίζει το ντέρμπι κορυφής Καλαμάτα '80 - Σύλλογος Δρομέων\nΕβδομη αγωνιστική αύριο Σάββατο στην Α' τοπική κατηγορία της ΕΚΑΣΚΕΝΟΠ με το ντέρμπι κορυφής Καλαμάτα '80 - Σύλλογος Δρομεών να είναι αυτό με το μεγαλύτερο ενδιαφέρον, ενώ δεν περνάει απαρατήρητο από τους φίλους του μπάσκετ κανένα από τα υπόλοιπα παιχνίδια του προγράμματος.\nΕκτός λοιπόν από την παραπάνω συνάντηση το δικό τους σημαντικό ενδιαφέρον για τον τελικό νικητή έχουν οι αναμετρήσεις ΝΟ Πύλου -Παναθηναϊκός, Ατλας - Δίωνας Κυπαρισσίας, Νεοχώρ ι- Γύθειο, ΑΕ Σπάρτης - Λακωνικός Κρόνος και ΓΣ Μεσσήνης - Σπαρτιατικός.\nΝΟ ΠΥΛΟΥ - ΠΑΝΑΘΗΝΑΪΚΟΣ\nΗ αναμέτρηση του κλειστού της Πύλου η οποία θα ξεκινήσει στις 4 το μεσημέρι με αντιπάλους τον γηπεδούχο ΝΟΠ και τον μαχητικό ΠαναθηναΪκό είναι αυτή που ανοίγει επίσημα το πρόγραμμα και έχει το δικό της ενδιαφέρον όσο αφορά τον τελικό νικητή.\nΑγωνιστικά και οι δύο αντίπαλοι θα παραταχθούν χωρίς ουσιαστικά προβλήματα γεγονός σίγουρα θετικό για την καλή εικόνα της συνάντησης ανεξάρτητα με το ποιος θα πάρει το δίποντο της επιτυχίας.\nΠρώτος ρέφερι της αναμέτρησης του αγώνα θα είναι ο Κυριακόπουλος και δεύτερος ο Καρμοίρης.\nΑΤΛΑΣ - ΔΙΩΝΑΣ ΚΥΠΑΡΙΣΣΙΑΣ\nΣημαντική στο μεταξύ αναμέτρηση για το μέλλον των δύο ομάδων στην κατηγορία είναι και αυτή που θα γίνει στις 5 το απόγευμα στην Τέντα μεταξύ του Ατλαντα και του Δίωνα Κυπαρισσίας. Την συνάντηση, στην οποία το τελικό σκορ αναμένεται να μείνει σε χαμηλά επίπεδα, θα σφυρίξουν οι Ταβουλαρέας και Νικητόπουλος.\nΝΕΟΧΩΡΙ - ΓΥΘΕΙΟ\nΑνοικτό για κάθε αποτέλεσμα είναι σίγουρα το παιχνίδι που θα γίνει στις 6 το απόγευμα στο κλειστό της Τρίπολης μεταξύ των νεοφώτιστων στην κατηγορία γηπεδούχου Νεοχωρίου και του φιλοξενούμενου Γυθείου.\nΚαι σε αυτήν την αναμέτρηση που θα σφυρίξουν οι Δούβρης, Καρδαράς οι δύο αντίπαλοι στην προσπάθεια του καλύτερου δυνατού για αυτούς αποτελέσματος θα παραταχθούν με όλους τους ετοιμοπόλεμους αυτήν την περίοδο αθλητές τους.\nΓΣ ΜΕΣΣΗΝΗΣ - ΣΠΑΡΤΙΑΤΙΚΟΣ\nΜεγάλο παιχνίδι με αντιπάλους τους κιτρινόμαυρους της Α' κατηγορίας ΓΣ Μεσσήνης και Σπαρτιατικού θα γίνει στις 7 το βράδυ στο κλειστό της Μεσσήνης με διαιτητικό δίδυμο τους Κυριακόπουλο και Καρμοίρη. Οι δύο αντίπαλοι έχουν ετοιμαστεί όσο καλύτερα γίνεται και αισιοδοξούν ο κάθε ένας για λογαριασμό του για τη νίκη.\nΠολύ σημαντική αναμέτρηση θα γίνει στις 8 το βράδυ στο κλειστό της Σπάρτης με αντιπάλους την ΑΕ Σπάρτης και τον τυπικά φιλοξενούμενο Λακωνικό Κρόνο. Σε αυτήν την αναμέτρηση - που θα σφυρίξουν οι Νάστος, Μπακετεας - προβάδισμα στην νίκη έχουν οι γηπεδούχοι χωρίς αυτό να σημαίνει ότι οι φιλοξενούμενοι δεν θα διεκδικήσουν τους βαθμούς.\nΚΑΛΑΜΑΤΑ '80 - ΣΥΛΛΟΓΟΣ ΔΡΟΜΕΩΝ\nΤο αυριανό πρόγραμμα θα ολοκληρωθεί στις 9 το βράδυ στην Τέντα με το ντέρμπι κορυφής μεταξύ της δεύτερης της βαθμολογίας Καλαμάτας '80 και του πρώτου και αήττητου Συλλόγου Δρομέων Υγείας Τρίπολης.\nΤο μεγάλο λοιπόν ντέρμπι, στο οποίο οι δύο αντίπαλοι στην προσπάθεια διεκδίκησης της επιτυχίας θα παραταχθούν πλήρεις, θα σφυρίξουν οι Ταβουλαρεας και Χριστόπουλος.\nΠαραλληλα βέβαια στις κερκίδες της Τέντας αναμένεται να δώσουν το παρών πολλοί φίλοι των δύο αντιπάλων και γενικότερα του τοπικού μπάσκετ αφού οι δύο ομάδες έχουν παίκτες που μπορούν να προσφέρουν καλό θέαμα.\nΠερισσότερα σε αυτή την κατηγορία: « Γ' ΕΘΝΙΚΗ ΜΠΑΣΚΕΤ: Στο Χαλάνδρι αύριο ο Ακάδημος Καλαμάτας "Κόκκινο" διπλό για... Final Four στην Πόλη »